
ΤΕΥΧΟΣ ΔΕΥΤΕΡΟ 


Αρ 


. Φύλλου 5789 


ΑΠΟΦΑΣΕΙΣ 

Αριθμ. 77219 _ 

Έγκριση Κανονισμού Μεταπτυχιακών Σπουδών 
του Προγράμματος Μεταπτυχιακών Σπουδών 
«Πληροφορική και Τηλεματική» του Τμήματος 
Πληροφορικής και Τηλεματικής της Σχολής Ψη¬ 
φιακής Τεχνολογίας του Χαροκοπείου Πανεπι¬ 
στημίου. 

Η ΣΥΓΚΛΗΤΟΣ 

ΤΟΥ ΧΑΡΟΚΟΠΕΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

1 .Την αριθμ. 4317/Ζ1/14-01-2016 διαπιστωτική πράξη 
της Αναπληρώτριας Υπουργού Παιδείας, Έρευνας και 
θρησκευμάτων περί διορισμού της Μαρίας Νικολάίδη, 
ΚαθηγήτριαςτουΤμήματος Πληροφορικής καιΤηλεματι- 
κήςτης Σχολής Ψηφιακής Τεχνολογίας, ως Πρύτανη του 
Χαροκοπείου Πανεπιστημίου, με πλήρη θητεία, από την 
έκδοση της ανωτέρω διαπιστωτικής πράξης. 

2. Τις διατάξεις του ν. 4485/2017 (Α' 114) «Οργάνωση 
και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις» και ιδίως το άρθρο 
45,όπως ισχύουν. 

3. Τις διατάξεις του ν. 3374/2005 (Α' 189), «Διασφάλι¬ 
ση της ποιότητας στην ανώτατη εκπαίδευση. Σύστημα 
μεταφοράς και συσσώρευσης πιστωτικών μονάδων - 
Παράρτημα διπλώματος», όπως ισχύουν. 

4. Την αριθμ. 216772/Ζ1 /08-12-2017 (Β' 4334) απόφα¬ 
ση του Υπουργού Παιδείας, Έρευνας και Θρησκευμάτων. 

5. Τις αριθμ. 163204/Ζ1/29-09-2017, 227378/Ζ1/ 
22-12-2017 και 45070/Ζ1/19-03-2018 εγκυκλίους του 
Υπουργείου Παιδείας, Έρευνας και Θρησκευμάτων. 

6. Την απόφαση της Συγκλήτου του Χαροκοπείου 
Πανεπιστημίου (αρ. συν. 333/14-06-2018), σύμφωνα με 
την οποία επανιδρύθηκε το Π.Μ.Σ. «Πληροφορική και 
Τηλεματική» του Τμήματος Πληροφορικής και Τηλε¬ 
ματικής της Σχολής Ψηφιακής Τεχνολογίας (ΦΕΚ 3734/ 
31 -08-2018, τ. Β'). 

7. Την απόφαση της Συνέλευσης του Τμήματος Πληρο¬ 
φορικής και Τηλεματικής της Σχολής Ψηφιακής Τεχνολο¬ 
γίας, σύμφωνα με την οποία καταρτίσθηκε ο Κανονισμός 
Μεταπτυχιακών Σπουδών του Π.Μ.Σ. «Πληροφορική και 
Τηλεματική» (αρ. συν. 75/26-09-2018). 


8. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
εγκρίνουμε: 

τον κανονισμό Μεταπτυχιακών Σπουδών του Προ¬ 
γράμματος Μεταπτυχιακών Σπουδών (Π.Μ.Σ.) «Πληρο¬ 
φορική και Τηλεματική» του Τμήματος Πληροφορικής 
και Τηλεματικής της Σχολής Ψηφιακής Τεχνολογίας του 
Χαροκοπείου Πανεπιστημίου ως ακολούθως: 

ΚΕΦΑΛΑΙΟ Α: ΘΕΣΜΙΚΟ ΠΛΑΙΣΙΟ 
Άρθρο 1: Γενικές Αρχές 

Το Τμήμα Πληροφορικής και Τηλεματικής του Χαρο¬ 
κοπείου Πανεπιστημίου οργανώνει και λειτουργεί, από 
το ακαδημαϊκό έτος 2012-2013, Πρόγραμμα Μεταπτυ¬ 
χιακών Σπουδών (Π.Μ.Σ.) με τίτλο «Πληροφορική και 
Τηλεματική» σύμφωνα με τις διατάξεις της απόφασης 
αριθμ. 73572 που δημοσιεύθηκε στην Εφημερίδα της 
Κυβερνήσεωςτ. Β'3734/31-08-2018. 

Στο Π.Μ.Σ. γίνονται δεκτοί πτυχιούχοιΤμημάτων Πανε¬ 
πιστημίων της ημεδαπής ή αναγνωρισμένων ομοταγών 
ιδρυμάτων της αλλοδαπής, καθώς και πτυχιούχοι Τμημά¬ 
των ΤΕΙ συναφούς γνωστικού αντικειμένου. Αντικείμενο 
του Π.Μ.Σ.«Πληροφορική καιΤηλεματική» είναι η κατάρ¬ 
τιση πτυχιούχων Πανεπιστημίων και ΤΕΙ σε ειδικά θέματα 
και εφαρμογές της Πληροφορικής και της Τηλεματικής, 
και κυρίως στα πεδία των δικτυοκεντρικών πληροφορι¬ 
ακών συστημάτων, των διαδικτυακών τεχνολογιών και 
ηλεκτρονικών υπηρεσιών, της ανάλυσης και διαχείρισης 
δεδομένων και της αποδοτικής ανάπτυξης και λειτουρ¬ 
γίας πληροφοριακών συστημάτων προς όφελοςτων ορ¬ 
γανισμών που επενδύουν σε αυτά. Για το σκοπό αυτό 
δίνεται έμφαση στους τομείς τηςΤηλεματικής, οι οποίοι 
σχετίζονται με τις δικτυακές και διαδικτυακές τεχνολο¬ 
γίες και έχουν επιμέρους εφαρμογές, όπως στην εκπαί¬ 
δευση, στην οικονομία, την υγεία και στις μεταφορές. 

Το Π.Μ.Σ. αποσκοπεί: 

■ στην παροχή εξειδικευμένων γνώσεων στα θέματα 
της Εφαρμοσμένης Πληροφορικής καιΤηλεματικής, ώστε 
οι απόφοιτοί του να είναι ικανοί να καλύψουν ανάγκες σε 
στελεχιακό δυναμικό δημόσιων και ιδιωτικών φορέων, 

• στην ανάπτυξη υψηλού επιπέδου έρευνας των φοι¬ 
τητών, με τη χρηματοδότηση αυτής από πόρους του 
Προγράμματος, 

• στην παραγωγή και προαγωγή νέας επιστημονικής 
γνώσης, 

• στην ανάδειξη της Αριστείας, επιβραβεύοντας τους 
διακριθέντες φοιτητές, 

• στη διαρκή στήριξη των αποφοίτων, μέσω του γρα¬ 
φείου Σταδιοδρομίας του Πανεπιστημίου. Μέσα από ένα 
σύγχρονο εκπαιδευτικό πρόγραμμα και αξιοποιώντας 
τεχνικές υποδομές ασύγχρονης (εξ αποστάσεως) εκπαί¬ 
δευσης, το Π.Μ.Σ. στοχεύει: 

■ στη διαμόρφωση πλαισίου ερευνητικής και διδα¬ 
κτικής συνεργασίας με Πανεπιστημιακά Ιδρύματα και 
άλλους Φορείς, στην Ελλάδα και στο εξωτερικό. 

- Ως αποτέλεσμα αυτής της προσπάθειας, σημαντικός 
αριθμός των διδασκόντων προέρχεται από Πανεπιστή¬ 
μια της Ελλάδας και του εξωτερικού, καθώς επίσης και 
από δημόσιους ή ιδιωτικούς φορείς και Οργανισμούς. 

• στην ενίσχυση των μετακινήσεων φοιτητών καθώς 
και διδακτικού προσωπικού, σε ερευνητικά κέντρα ή 
Πανεπιστήμια της Ελλάδας και του εξωτερικού, για τη 
διεξαγωγή έρευνας και για συμμετοχές σε συνέδρια, 

• στην προβολή του ερευνητικού έργου των φοιτητών 
σε διεθνή και ελληνικά συνέδρια, στα οποία οι φοιτη¬ 
τές καλούνται να παρουσιάσουν τις ερευνητικές τους 
εργασίες. 

Άρθρο 2: Μεταπτυχιακοί Τίτλοι 

Το Πρόγραμμα Μεταπτυχιακών Σπουδών απονέμει 
Μεταπτυχιακό Δίπλωμα Ειδίκευσης (Μ.Δ.Ε.) στην «Πλη¬ 
ροφορική και Τηλεματική» με τις παρακάτω κατευθύνσεις: 

■ Υπολογιστικές και Διαδικτυακές Τεχνολογίες και 
Εφαρμογές 

• ΠροηγμέναΤηλεπικοινωνιακά Συστήματα και Εφαρ¬ 
μογές. 

Πληροφοριακά Συστήματα στη Διοίκηση Επιχειρή¬ 
σεων 

Το πρόγραμμα παρέχει την δυνατότητα για Μεταπτυ¬ 
χιακές Σπουδές πλήρους και μερικής φοίτησης. 

Άρθρο 3: Όργανα Αειτουργίας Π.Μ.Σ. 

Για την οργάνωση και την εν γένει λειτουργία του 
Π.Μ.Σ. αρμόδια όργανα είναι: 

α) η Σύγκλητος 

Η Σύγκλητος είναι το αρμόδιο όργανο για τα θέματα 
ακαδημαϊκού, διοικητικού, οργανωτικού και οικονομικού 
χαρακτήρα του Π.Μ.Σ. Επίσης, η Σύγκλητος ασκεί όσες 
αρμοδιότητες σχετικά μετά Π.Μ.Σ. δεν ανατίθενται από 
τον νόμο ειδικώς σε άλλα όργανα. 

β) η Επιτροπή Μεταπτυχιακών Σπουδών (Ε.Μ.Σ.) 

Η Επιτροπή Μεταπτυχιακών Σπουδών συστήνεται σε 
κάθε Ίδρυμα, αποτελείται από τον Αντιπρύτανη Ακαδη¬ 
μαϊκών Υποθέσεων, ο οποίος εκτελεί χρέη Προέδρου και 
τους Κοσμήτορες του οικείου Ιδρύματος. Είναι αρμόδια 
για τον έλεγχο της εισήγησης του Τμήματος για την Ίδρυ¬ 
ση Π.Μ.Σ. Μετά την ολοκλήρωση του ελέγχου διαβιβάζει 
την εισήγηση της Σ.Τ. στη Σύγκλητο. 

Εάν η Επιτροπή κρίνει την εισήγηση ελλιπή ή διαφωνεί 
ως προς το περιεχόμενό της σε σημεία που εμπίπτουν 
στην αρμοδιότητά της, σύμφωνα με τον Νόμο, αναπέ- 
μπειτην εισήγηση στη Συνέλευση του Τμήματος. 

γ) η Συνέλευση του Τμήματος (Σ.Τ.) 


Η Συνέλευση του Τμήματος είναι αρμόδια για κάθε 
θέμα διοικητικού ή οργανωτικού χαρακτήρα που σχετί¬ 
ζεται μετις μεταπτυχιακές σπουδές σε επίπεδοΤμήματος 
και έχει τις εξής αρμοδιότητες: 

ί) εισηγείται στη Σύγκλητο δια της Επιτροπής Μεταπτυ¬ 
χιακών Σπουδών για την αναγκαιότητα ίδρυσης Π.Μ.Σ., 
Μ) ορίζει τα μέλη της Συντονιστικής Επιτροπής, 

Μί) κατανέμει το διδακτικό έργο μεταξύ των διδασκό¬ 
ντων του Π.Μ.Σ., 

ίν) συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών, 
ν) διαπιστώνει την επιτυχή ολοκλήρωση της φοίτησης 
προκειμένου να απονεμηθεί το Δίπλωμα Μεταπτυχιακών 
Σπουδών, 

νί) ασκεί κάθε άλλη αρμοδιότητα που προβλέπεται 
από τις διατάξεις του νόμου, 
δ) η Συντονιστική Επιτροπή (Σ.Ε.). 

Η Συντονιστική Επιτροπή (Σ.Ε.) του Π.Μ.Σ. είναι αρ¬ 
μόδια για την παρακολούθηση, την εποπτεία και τον 
συντονισμό του συνόλου των μεταπτυχιακών δραστη¬ 
ριοτήτων του Τμήματος. Η Σ.Ε. απαρτίζεται από πέντε 
(5) μέλη Δ.Ε.Π. του Τμήματος, τα οποία έχουν αναλάβει 
μεταπτυχιακό διδακτικό έργο. Τα μέλη της Σ.Ε. εκλέγο¬ 
νται από τη Συνέλευση του Τμήματος και η θητεία τους 
είναι διετής. 

ε) ο Διευθυντής Μεταπτυχιακών Σπουδών 
Ο Διευθυντής Μεταπτυχιακών Σπουδών κάθε Π.Μ.Σ. 
έχει την ευθύνη μέριμνας για τη διοίκηση, οργάνωση και 
λειτουργία του Π.Μ.Σ. Ο Διευθυντής εισηγείται στα αρμό¬ 
δια όργανα του Ιδρύματος για κάθε θέμα που αφορά την 
αποτελεσματική λειτουργία και την ποιοτική βελτίωση 
του Π.Μ.Σ. Είναι αρμόδιος για τη σύνταξη του προϋπο¬ 
λογισμού και απολογισμού του Προγράμματος, τους 
οποίους υποβάλλει στα αρμόδια όργανα, μεριμνά για 
τη σύναψη συμβάσεων τις οποίες συνυπογράφει για 
την κάλυψη των αναγκών του προγράμματος την πα¬ 
ρακολούθηση της εκτέλεσης του προϋπολογισμού και 
μεριμνά για την έκδοση των εντολών πληρωμής των σχε¬ 
τικών δαπανών τις οποίες συνυπογράφει. Ο Διευθυντής 
είναι μέλος της Σ.Ε. και ορίζεται μαζί με τον Αναπληρωτή 
του, με απόφαση της Σ.Τ. τουΤμήματος για διετή θητεία. 
Προεδρεύει της Σ.Ε., είναι μέλος Δ.Ε.Π. πρώτης βαθμίδας 
ή της βαθμίδας του αναπληρωτή και είναι του ίδιου ή 
συναφούς γνωστικού αντικειμένου με το αντικείμενο του 
Π.Μ.Σ. Ο Διευθυντής δεν μπορεί να έχει περισσότερες 
από δύο συνεχόμενες θητείες. Η θητεία και οι αρμοδι¬ 
ότητες του Διευθυντή του Π.Μ.Σ. θα εναρμονίζονται με 
τις διατάξεις του εκάστοτε ισχύοντος Νόμου. 

στ) η Επιτροπή Επιλογής Μεταπτυχιακών Φοιτητών 
(Ε.Ε.Μ.Φ.) 

Η Επιτροπή Επιλογής Μεταπτυχιακών Φοιτητών εί¬ 
ναι υπεύθυνη για την αξιολόγηση φοιτητών και την 
προετοιμασία και υποβολή της έκθεσης αξιολόγησης 
υποψηφίων στη Σ.Τ., σύμφωνα με τα κριτήρια που πα¬ 
ρατίθενται στον παρόντα Κανονισμό Μεταπτυχιακών 
Σπουδών. Επίσης, αρμόδια όργανα για την οργάνωση 
και την εν γένει λειτουργία του Π.Μ.Σ. είναι αυτά που 
ορίζονται από την εκάστοτε κείμενη νομοθεσία, η οποία 
μπορεί να ορίζει και συμπληρωματικές αρμοδιότητες για 
τα προαναφερθέντα όργανα. 

Άρθρο 4: 

Εκπροσώπηση φοιτητών στα συλλογικά όργανα 

Οι μεταπτυχιακοί φοιτητές συμμετέχουν δια των εκ¬ 
προσώπων τους στα συλλογικά πανεπιστημιακά όργανα 
λήψης αποφάσεων και στα εκλεκτορικά σώματα ανάδει¬ 
ξης πανεπιστημιακών αρχών, σύμφωνα με τις διατάξεις 
του εκάστοτε ισχύοντος νόμου. 

Άρθρο 5: Υλικοτεχνική Υποδομή 

Το Τμήμα διαθέτει σύγχρονες αίθουσες διδασκαλίας 
και πλήρως εξοπλισμένα εργαστήρια ηλεκτρονικών υπο¬ 
λογιστών, πολυμεσικών εφαρμογών, τηλεπικοινωνιών, 
εφαρμογών διαδικτύου των πραγμάτων (Ιπϊθιτιθϊ οί 
ΤΜπςε) και υποδομές ιδιωτικού υπολογιστικού νέφους 
τα οποία υποστηρίζουν τη λειτουργία, τις διδακτικές και 
ερευνητικές ανάγκες του Π.Μ.Σ. 

Άρθρο 6: Φοιτητική Μέριμνα 

Οι μεταπτυχιακοί φοιτητές δικαιούνται υγειονομική 
περίθαλψη, δωρεάν σίτιση και στέγαση και διευκολύν¬ 
σεων για τις μετακινήσεις τους κατά αναλογία προς τους 
προπτυχιακούς φοιτητές. Ειδικότερες σχετικές ρυθμί¬ 
σεις και διαδικασίες προσδιορίζονται σύμφωνα με την 
τρέχουσα νομοθεσία και τον Εσωτερικό Κανονισμό του 
Ιδρύματος. 

Άρθρο 7: 

Βιβλιοθήκη και Κέντρο Πληροφόρησης (Β.Κ.Π.) 

Οι μεταπτυχιακοί φοιτητές έχουν δικαίωμα χρήσης 
της Βιβλιοθήκης του Ιδρύματος. Επίσης διεξάγονται 
σεμινάρια εκπαίδευσης χρηστών, υποχρεωτικού χαρα¬ 
κτήρα με την είσοδο των φοιτητών στο Π.Μ.Σ. με σκοπό 
την εξοικείωσή τους με τις πηγές, και τις υπηρεσίες της. 
Για οποιαδήποτε πληροφορία σχετικά με τη λειτουρ¬ 
γία της Β.Κ.Π. και τις προσφερόμενες υπηρεσίες της, οι 
φοιτητές οφείλουν να επισκέπτονται τον ιστότοπό της 
(Ηΐΐρ://νν\Λ/\Λ/.Ν6Γ3Γγ.ήυ3.9ΐ') ή/και να επικοινωνούν με 
το προσωπικό. 

Άρθρο 8: 

Γραφείο Διασύνδεσης Σπουδών και Σταδιοδρομίας 

Το Γραφείο Διασύνδεσης του Χαροκοπείου Πανε¬ 
πιστημίου ιδρύθηκε το 1997 με χρηματοδότηση της 
Ευρωπαϊκής Ένωσης και του Υπουργείου Παιδείας στο 
πλαίσιο του προγράμματος Επιχειρησιακό Πρόγραμμα 
Εκπαίδευσης και Αρχικής Επαγγελματικής Κατάρτισης 
(ΕΠΕΑΕΚ, Β' ΚΠΣ). Σκοπός του Γραφείου Διασύνδεσης 
είναι η ανάπτυξη επικοινωνίας μεταξύ των φοιτητών και 
των επιχειρήσεων ή άλλων παραγωγικών φορέων στους 
οποίους θα μπορούσαν να εργασθούν, αξιοποιώντας 
κατάλληλα τις γνώσεις τους. 

Η λειτουργία του Γραφείου Διασύνδεσης συνίσταται 
στις εξής δραστηριότητες: 

• Διοργάνωση ημερίδων, σεμιναρίων για μεταπτυχια¬ 
κές σπουδές, υποτροφίες. 

• Συμβουλευτικές δραστηριότητες για μεταπτυχιακές 
σπουδές, για την παρουσίαση των φοιτητών στην αγορά 
εργασίας κ.λπ. 

• Ανάπτυξη βάσεων δεδομένων. 


■ Παροχή πληροφοριών σε έντυπη και ηλεκτρονική 
μορφή. 

Άρθρο 9: Κέντρο Συμβουλευτικής Φοιτητών 

Το Κέντρο Συμβουλευτικής Φοιτητώντου Χαροκοπείου 
Πανεπιστημίου ιδρύθηκε με απόφαση της Συγκλήτου 
του και λειτουργεί από το Σεπτέμβριο του 2001 με Συμ¬ 
βούλους και Ψυχολόγους ειδικούς στη συμβουλευτική 
και ψυχολογική υποστήριξη φοιτητών. Παρέχει υπηρε¬ 
σίες σε προπτυχιακούς και μεταπτυχιακούς φοιτητές 
όλων τωνΤμημάτωντου Πανεπιστημίου.Το Κέντρο συ¬ 
νεργάζεται στενά με το Γραφείο Διασύνδεσης Σπουδών 
και Σταδιοδρομίας του Πανεπιστημίου, λειτουργεί καθ' 
όλη τη διάρκεια του ακαδημαϊκού έτους και αποσκοπεί:. 

στην παροχή ψυχοκοινωνικής υποστήριξης στους 
φοιτητές που αντιμετωπίζουν προσωπικά προβλήματα, 
προβλήματα προσαρμογής, επικοινωνίας ή σχέσεων,, 
στη στήριξη φοιτητών με ειδικές ανάγκες,, 
στη συμβουλευτική στήριξη αλλοδαπών φοιτητών,, 
στην ανάπτυξη και ενίσχυση των δεξιοτήτων μάθησης 
των φοιτητών,. 

στην ανάπτυξη και βελτίωση των κοινωνικών και επι- 
κοινωνιακών δεξιοτήτων των φοιτητών. 

Άρθρο 10: 

Ρυθμίσεις και παροχές για ειδικές ομάδες φοιτητών 
Το Ίδρυμα μεριμνά για την εγκατάσταση και συντήρη¬ 
ση υποδομών απαραίτητων για τη μετακίνηση ειδικών 
ομάδων φοιτητών. Οι υπηρεσίες του Ιδρύματος και το 
εκπαιδευτικό προσωπικό μεριμνούν για την υποστήρι¬ 
ξη, διευκόλυνση και εξυπηρέτηση των φοιτητών που 
ανήκουν σε ειδικές ομάδες, ώστε να διασφαλιστεί η 
απρόσκοπτη συμμετοχή τους στην ακαδημαϊκή δρα¬ 
στηριότητα και η ποιότητα ζωής τους στους χώρους του 
Πανεπιστημίου. 

Άρθρο 11: Παροχή Ηλεκτρονικών Υπηρεσιών 

Οι μεταπτυχιακοί φοιτητές αποκτούν με την εγγραφή 
τους κωδικό αναγνώρισης με τον οποίο έχουν πρόσβαση 
στο σύνολο των ηλεκτρονικών υπηρεσιών που παρέ¬ 
χονται από το Πανεπιστήμιο και την πολιτεία. Η χρήση 
του κωδικού αναγνώρισης είναι αυστηρά προσωπική.Το 
Κέντρο Πληροφορικής και Δικτύων του Πανεπιστημίου 
αναλαμβάνει την εγγραφή των φοιτητών στον κατάλογο 
χρηστών του Πανεπιστημίου (ΕΟΑΡ) και στη συνέχεια 
δημιουργεί κωδικό πρόσβασης τον οποίο οι φοιτητές 
μπορούν να παραλάβουν από τη γραμματεία. 

Οι φοιτητές του Πανεπιστημίου έχουν πρόσβαση σε 
διάφορες κατηγορίες υπηρεσιών, όπως οι παρακάτω: α) 
βασικές ηλεκτρονικές υπηρεσίες, όπως ηλεκτρονικό τα¬ 
χυδρομείο, φιλοξενία ιστοσελίδων, δημιουργίας ιδεατών 
μηχανών και αποθήκευσης αρχείων και δεδομένων στο 
υπολογιστικό νέφος, β) υπηρεσίες ηλεκτρονικής μάθη¬ 
σης, γ) υπηρεσίες πρόσβασης σε ηλεκτρονικές πηγές 
και δ) χρήση εφαρμογών που εξασφαλίζει το Πανεπι¬ 
στήμιο για όλα τα μέλη της ακαδημαϊκής κοινότητας. Οι 
φοιτητές οφείλουν να συμμορφώνονται με τους όρους 
χρήσης ηλεκτρονικών υπηρεσιών και εφαρμογών, όπως 

αναφέρονται στον Κανονισμό Λειτουργίας του Κέντρου 
Πληροφορικής και Δικτύων και ανακοινώνονται στην 
ιστοσελίδα του Ιδρύματος. 

Άρθρο 12: Κινητικότητα Φοιτητών 

Το Χαροκόπειο Πανεπιστήμιο μεριμνά για τη διασύν¬ 
δεσή του με Πανεπιστήμια και ερευνητικά κέντρα του 
εξωτερικού και διασφαλίζει τη δυνατότητα κινητικότη¬ 
τας για σπουδές για τους φοιτητές που συμμετέχουν και 
στους τρεις κύκλους σπουδών. 

Οι σπουδές στο πλαίσιο της κινητικότητας μπορούν 
να περιλαμβάνουν: 

■ Παρακολούθηση μαθημάτων για ένα ακαδημαϊκό 
εξάμηνο ή για ένα ακαδημαϊκό έτος ή 

• Πραγματοποίηση μέρους της διπλωματικής τους 
εργασίας (σε προπτυχιακό, μεταπτυχιακό επίπεδο) για 
ένα τρίμηνο ή για ένα εξάμηνο. Η διαδικασία επιλογής 
των εξερχόμενων φοιτητών γίνεται σύμφωνα με τα όσα 
προβλέπονται στον κανονισμό του Πανεπιστημίου. 

ΚΕΦΑΛΑΙΟ Β: ΓΕΝΙΚΑ ΘΕΜΑΤΑ ΛΕΙΤΟΥΡΓΙΑΣ 

Άρθρο 13: Εγγραφή στο Πρόγραμμα 

1) Η φοιτητική ιδιότητα αποκτάται με την εγγραφή του 
φοιτητή στο Π.Μ.Σ. Η φοίτηση είναι υποχρεωτική για 
όλους τους φοιτητές. Αυτό σημαίνει εγγραφή και παρα¬ 
κολούθηση σε όλα τα υποχρεωτικά και τα κατ' επιλογήν 
υποχρεωτικά μαθήματα, όπου αυτό απαιτείται από το 
πρόγραμμα σπουδών. Σε εξαιρετικές περιπτώσεις και 
ύστερα από αιτιολογημένη πρόταση του Επιβλέποντος 
μέλους Δ.Ε.Π., η Σ.Ε. μπορεί να εισηγηθεί στη Σ.Τ. τη με¬ 
ρική φοίτηση ή την αναστολή της φοίτησης ενός φοιτητή 
για ένα ή περισσότερα εξάμηνα. 

2) Η εγγραφή του φοιτητή στο πρόγραμμα είναι υπο¬ 
χρεωτική και πρέπει να γίνει πριν από την καταληκτική 
ημερομηνία, όπως αυτή εμφανίζεται στο ημερολόγιο 
ακαδημαϊκών δραστηριοτήτων. Οι φοιτητές πλήρους 
φοίτησης εγγράφονται κάθε εξάμηνο, ενώ οι φοιτητές 
μερικής φοίτησης εγγράφονται κάθε έτος. Παραβίαση 
της προθεσμίας εγγραφής ισοδυναμεί με απώλεια της 
δυνατότητας παρακολούθησης του τρέχοντος εξαμήνου. 
Σε αυτή την περίπτωση, για τη συνέχιση της φοίτησης 
απαιτείται απόφαση της Συντονιστικής Επιτροπής. 

3) Οι αιτήσεις και δηλώσεις μαθημάτων γίνονται ηλε¬ 
κτρονικά μέσω του συστήματος ηλεκτρονικής γραμμα¬ 
τείας και ακολουθούν αυστηρές προθεσμίες. 

Άρθρο 14: 

Δικαιώματα και υποχρεώσεις Μεταπτυχιακών 

Φοιτητών 

1. Κάθε μεταπτυχιακός φοιτητής με την εγγραφή του 
στο Πρόγραμμα: 

■ αποδέχεται τους κανόνες λειτουργίας του Π.Μ.Σ., 
όπως αναπτύσσονται στον παρόντα Εσωτερικό Κανο¬ 
νισμό Σπουδών, 

• αποδέχεται τις υποχρεώσεις που καθορίζονται για τη 
διδασκαλία και βαθμολογική αξιολόγηση του μαθήματος 
που διδάσκει. 

2. Ανάλογα με το γνωστικό αντικείμενο του Τμήματος 


προέλευσης ο μεταπτυχιακός φοιτητής ενδέχεται να υπο¬ 
χρεωθεί να παρακολουθήσει και να εξεταστεί επιτυχώς, 
κατά τη διάρκεια της φοίτησής του, του, σε μαθήματα του 
προπτυχιακού κύκλου σπουδών του Τμήματος Πληροφο¬ 
ρικής καιΤηλεματικής. Η υποχρέωση αυτή θα κριθεί κατά 
περίπτωση από τη Σ.Ε. και θα αποφασισθεί από τη Σ.Τ. 

3. Η συμμετοχή των μεταπτυχιακών φοιτητών στα μα¬ 
θήματα είναι υποχρεωτική.Τα προβλήματα που προκύ¬ 
πτουν σχετικά με την παρακολούθηση των μαθημάτων 
αντιμετωπίζονται κατά περίπτωση αρχικά από τον δι¬ 
δάσκοντα και στη συνέχεια από τον Διευθυντή και τη 
Σ.Ε. του Π.Μ.Σ. 

4. Ημέρες μαθημάτων κατά τις οποίες τυχαίνει να είναι 
αργία δύνανται να μετατίθενται από το διδάσκοντα για 
διεξαγωγή σε διαφορετική ημερομηνία. 

5. Στο Π.Μ.Σ. Πλήρους ή Μερικής Φοίτησης, ο φοι¬ 
τητής που δεν έχει συμπληρώσει το 75% των ωρών 
παρακολούθησης κάθε μαθήματος δεν έχει δικαίωμα 
συμμετοχής στις εξετάσεις του μαθήματος. Στο Π.Μ.Σ. 
Μερικής Φοίτησης οι ώρες παρακολούθησης που θα 
πρέπει να έχει συμπληρώσει ο φοιτητής για να έχει δι¬ 
καίωμα συμμετοχής στις εξετάσεις του μαθήματος θα 
ανακοινώνονται στην έναρξη του ακαδημαϊκού έτους 
μετά από απόφαση της Σ.Τ. Σε ειδικές περιπτώσεις, μετά 
από αιτιολογημένη πρόταση της Σ.Ε., και με απόφαση 
της Σ.Τ., μπορεί να επιτραπεί η συμμετοχή στις εξετά¬ 
σεις χωρίς συμπλήρωση του συνόλου των απαιτούμενων 
ωρών παρακολούθησης του μαθήματος. 

6. Σε περίπτωση ελλιπούς παρακολούθησης σε ένα 
(1) μάθημα, η Σ.Τ. του Π.Μ.Σ. μπορεί να επιτρέψει μία 
μόνο προσπάθεια παρακολούθησής του από την αρχή 
ή κάλυψη με άλλο τρόπο, μετά από σχετική απόφαση. Σε 
περίπτωση ελλιπούς παρακολούθησης σε περισσότερα 
από ένα μαθήματα, ο Διευθυντής ενημερώνει τη Συνέ¬ 
λευση, η οποία αποφασίζει εάν θα ορίσει την εκ νέου 
παρακολούθηση των μαθημάτων από τον φοιτητή ή τη 
διαγραφή του φοιτητή από το Π.Μ.Σ. 

7. Κάθε μεταπτυχιακός φοιτητής έχει το δικαίωμα να 
αντικαταστήσει ένα μάθημα επιλογής εντός 15 πλήρων 
ημερών από την έναρξη των μαθημάτων του αντίστοι¬ 
χου εξαμήνου με αίτησή του προς τον Δ.Μ.Σ. Μετά την 
παρέλευση του χρονικού ορίου, το θέμα αντικατάστασης 
εξετάζεται από τη Σ.Ε., η οποία εισηγείται στη Σ.Τ. αν θα 
γίνει δεκτό ή όχι. 

8. Κάθε μεταπτυχιακός φοιτητής έχει το δικαίωμα να 
ζητήσει προσωρινή αναστολή των σπουδών που δεν 
υπερβαίνει τα δύο (2) συνεχόμενα εξάμηνα. Η αναστολή 
φοίτησης χορηγείται με απόφαση της Σ.Τ. Για την έγκριση 
του χρονικού διαστήματος αναστολής φοίτησης θα λαμ- 
βάνεται υπ' όψιν η δομή του Προγράμματος Σπουδών 
του Π.Μ.Σ. Ο χρόνος διακοπής της παρακολούθησης 
του Π.Μ.Σ. δεν υπολογίζεται σε περίπτωση υπέρβασης 
της μέγιστης χρονικής διάρκειας της φοίτησης. Στην 
περίπτωση αναστολής, ο μεταπτυχιακός φοιτητής δεν 
καταβάλλει επιπλέον δίδακτρα. 

9. Σε περίπτωση που ο φοιτητής επιθυμεί να διακόψει 
τις σπουδές του, καταθέτει έγγραφη δήλωση προς τον 
Διευθυντή του Π.Μ.Σ. και με απόφαση της Σ.Τ. παύει να 




Τεύχος Β'5789/21.12.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


68005 


έχει την ιδιότητα του μεταπτυχιακού φοιτητή. Επιστροφή 
διδάκτρων τα οποία έχουν καταβληθεί από το φοιτητή, 
δεν προβλέπεται. 

10. Αν ο μεταπτυχιακός φοιτητής αποτύχει στην εξέ¬ 
ταση μαθήματος ή μαθημάτων, ούτως ώστε σύμφω¬ 
να με όσα ορίζονται στον Κανονισμό Μεταπτυχιακών 
Σπουδών (Ενότητα: "Προϋποθέσεις Απόκτησης Μετα¬ 
πτυχιακού Τίτλου") θεωρείται ότι δεν έχει ολοκληρώσει 
επιτυχώςτο πρόγραμμα, εξετάζεται, ύστερα από αίτησή 
του, από τριμελή επιτροπή μελών Δ.Ε.Π. της Σχολής, οι 
οποίοι έχουν το ίδιο ή συναφές γνωστικό αντικείμενο με 
το εξεταζόμενο μάθημα και ορίζονται από τη Συνέλευση 
του Τμήματος. Από την επιτροπή εξαιρείται ο υπεύθυνος 
της εξέτασης διδάσκων. 

11. Στο τέλος του εξαμήνου και πριν την εξέταση του 
εκάστοτε μαθήματος του Π.Μ.Σ., οι φοιτητές καλούνται 
να αξιολογήσουν την ποιότητα της διδασκαλίας του αντί¬ 
στοιχου μαθήματος μέσω ηλεκτρονικών ερωτηματολο¬ 
γίων. Οι αξιολογήσεις αυτές συλλέγονται και αναλύονται 
από τη Σ.Ε. του Π.Μ.Σ. η οποία εισηγείται αλλαγές προς 
τη Σ.Τ. στις περιπτώσεις που αυτό κρίνεται αναγκαίο. 

Άρθρο 15: Καθήκοντα Διδασκόντων 

Κάθε διδάσκων στο Π.Μ.Σ. έχει καθήκον: 

1) Να κατανοεί τη βασική αρχή ότι επίκεντρο του με¬ 
ταπτυχιακού προγράμματος είναι η υπό διαμόρφωση 
προσωπικότητα του υποψήφιου επιστήμονα και ο σε¬ 
βασμός της χωρίς όρους και διακρίσεις. 

2) Να προασπίζει την αξία και το κύρος της επιστη¬ 
μονικής και ερευνητικής διαδικασίας, οριοθετώντας με 
σαφήνεια κάθε φορά την ενδεδειγμένη πορεία κατάκτη- 
σης της επιστημονικής γνώσης. 

3) Να προεκτείνει διαρκώς τους επιστημονικούς του 
ορίζοντες και να ενημερώνεται τακτικά για θέματα που 
άπτονται του επιστημονικού του πεδίου, προκειμένου να 
είναι σε θέση να προσφέρει σύγχρονη γνώση. 

4) Να είναι προσιτός και συνεργάσιμος με τους μετα¬ 
πτυχιακούς φοιτητές και να προσφέρει χωρίς διακρίσεις 
τις γνώσεις και τις εμπειρίες του. 

5) Να παρουσιάζει σαφές σχέδιο μαθήματος με οδη¬ 
γίες, βιβλιογραφία και εμπλουτισμένο θεματολόγιο 
σύμφωνα με τη διεθνή πρακτική, ώστε η διδακτέα ύλη 
να καλύπτει επαρκώς τις επιστημονικές απαιτήσεις του 
αντικειμένου. 

6) Να ανακοινώνει τα αποτελέσματα εξετάσεων, εργα¬ 
σιών, εργαστηριακών ασκήσεων και άλλων αξιολογήσε¬ 
ων εντός δέκα (10) εργάσιμων ημερών από την ημέρα 
διεξαγωγής τους και να επιτρέπει την πρόσβαση των 
φοιτητών στα γραπτά τους μετά τη διόρθωση. 

7) Να έχει την τελική ευθύνη της επιλογής του θέματος 
έρευνας για κάθε έναν από τους υπό επίβλεψη μεταπτυ¬ 
χιακούς φοιτητές του και να εξαντλεί τις δυνατότητες 
επιτυχούς έκβασής της ανεξάρτητα από τον υπόλοιπο 
φόρτο εργασίας. 

8) Να ενημερώνει έγκαιρα τον Διευθυντή του Προ¬ 
γράμματος σε περίπτωση που, για οποιονδήποτε λόγο, 
αδυνατεί να συνεχίσει την επίβλεψη ενός φοιτητή, ώστε 
η επίβλεψη να ανατίθεται σε άλλον διδάσκοντα. 

9) Να αποδέχεται τις διαδικασίες αξιολόγησηςτου εκ¬ 
παιδευτικού και ερευνητικού έργου που εισάγει το Π.Μ.Σ. 


ΚΕΦΑΛΑΙΟ Γ: 

ΔΟΜΗ ΚΑΙ ΛΕΙΤΟΥΡΓΙΑ ΠΡΟΓΡΑΜΜΑΤΟΣ 

Άρθρο 16: Κατευθύνσεις 

Μεταπτυχιακού Διπλώματος Ειδίκευσης 

Οι κατευθύνσειςτου Μ.Δ.Ε. Πληροφορική καιΤηλεμα- 
τική έχουν ως εξής: 

• Υπολογιστικές και Διαδικτυακές Τεχνολογίες και 
Εφαρμογές. 

• ΠροηγμέναΤηλεπικοινωνιακάΣυστήματα και Εφαρ¬ 
μογές. 

• Πληροφοριακά Συστήματα στη Διοίκηση Επιχειρή¬ 
σεων 

Άρθρο 17: Χρονική Διάρκεια 

1. Η χρονική διάρκεια φοίτησης για την απονομή Με¬ 
ταπτυχιακού Διπλώματος Ειδίκευσης ορίζεται: 

• για τους μεταπτυχιακούς φοιτητές πλήρους φοίτησης 
σε ενάμισι (1,5) έτος [τρία (3) διδακτικά εξάμηνα έκτων 
οποίων το τρίτο διατίθεται για τη συγγραφή της διπλω¬ 
ματικής εργασίας, την παρακολούθηση του Σεμιναρίου 
και την εκπόνηση πρακτικής άσκησης (προαιρετικά)] η 
ελάχιστη και δυόμισι (2,5) έτη [πέντε (5) διδακτικά εξά¬ 
μηνα] η μέγιστη, 

• για τους μεταπτυχιακούς φοιτητές μερικής φοίτησης 
σε τρία (3) έτη [έξι (6) διδακτικά εξάμηνα] η ελάχιστη 
και σε τέσσερα (4) έτη [οκτώ (8) διδακτικά εξάμηνα] η 
μέγιστη. 

2. Σε περίπτωση υπέρβασης του ανώτατου χρονικού 
ορίου φοίτησης, ο Διευθυντής ενημερώνει τη Σ.Τ., η 
οποία μπορεί να αποφασίσει τη διαγραφή του φοιτητή 
από το Π.Μ.Σ. 

3. Για σοβαρούς λόγους και μετά από αίτηση του φοι¬ 
τητή, η Σ.Τ. μπορεί να παρατείνει τη διάρκεια σπουδών, 
μετά από αιτιολογημένη εισήγηση της Σ.Ε. 

Η παράταση δεν μπορεί να υπερβαίνει το ήμισυ της 
κανονικής διάρκειας φοίτησης. 

Άρθρο 18: Ωρολόγιο Πρόγραμμα Μαθημάτων 

Πριν την αρχή κάθε ακαδημαϊκού εξαμήνου καταρ¬ 
τίζεται το ωρολόγιο πρόγραμμα μαθημάτων από την 
υπεύθυνο του ωρολογίου προγράμματος που ορίζεται 
με απόφαση από την Σ.Τ. Σε έκτακτη περίπτωση μη διε¬ 
ξαγωγής του μαθήματος στην προγραμματισμένη ημέρα 
και ώρα, ο υπεύθυνος του μαθήματος ενημερώνει τους 
φοιτητές μέσω της πλατφόρμας ηλεκτρονικής μάθησης 
και μεριμνά σε συνεργασία με τον Διευθυντή του ΠΜΣ 
για την ημερομηνία αναπλήρωσήςτου. 

Άρθρο 19: Σπουδές Μερικής Φοίτησης 

Στο Π.Μ.Σ. θα παρέχεται η δυνατότητα για σπουδές 
Μερικής Φοίτησης όταν πρόκειται α) σε εργαζόμενους 
φοιτητές, β) σε φοιτητές που διαμένουν μόνιμα εκτός 
Αττικής, γ) σε φοιτητές που αντιμετωπίζουν οικογενειακά 
προβλήματα/ έχουν αυξημένες οικογενειακές υποχρε¬ 
ώσεις, δ) σε φοιτητές που αντιμετωπίζουν προβλήμα¬ 
τα υγείας. Οι ενδιαφερόμενοι θα πρέπει να δηλώνουν 
στην αίτηση που θα καταθέτουν για συμμετοχή τους 
στη διαδικασία επιλογής τους στο Π.Μ.Σ. ότι επιθυμούν 

να παρακολουθήσουν Σπουδές Μερικής φοίτησης, ανα- 
φέροντας τους λόγους. 

Άρθρο 20: 

Διαδικασία Επιλογής Μεταπτυχιακών Φοιτητών 

1) Κάθε χρόνο, κατά τη διάρκεια του Εαρινού Εξαμήνου 
το Τμήμα δημοσιεύει πρόσκληση, η οποία αναρτάται 
στην ιστοσελίδα της Σχολής, για την εισαγωγή φοιτητών 
στο Π.Μ.Σ., του οποίου η έναρξη έχει προγραμματισθεί 
για το αμέσως επόμενο ακαδημαϊκό έτος. Η πρόσκλη¬ 
ση κοινοποιείται και στα ενδιαφερόμενο Υπουργεία, 
Ν.Π.Δ.Δ. ή Ν.Π.Ι.Δ. και στους ενδιαφερομένους επαγ¬ 
γελματικούς φορείς. Το Τμήμα μπορεί με απόφαση της 
Σ.Τ. ύστερα από τεκμηριωμένη εισήγηση του Διευθυντή 
του Π.Μ.Σ. να δημοσιεύσει συμπληρωματικές προσκλή¬ 
σεις για την εισαγωγή φοιτητών κατά την διάρκεια του 
ακαδημαϊκού έτους. 

2) Οι ενδιαφερόμενοι έχουν το δικαίωμα να υποβά¬ 
λουν αίτηση για την εγγραφή τους στο Π.Μ.Σ. εντός 
του χρονικού ορίου που ορίζεται με τη δημοσίευση της 
πρόσκλησης. Οι αιτήσεις των υποψηφίων πρέπει να 
συνοδεύονται από τα προβλεπόμενα δικαιολογητικά. 
Αιτήσεις που δεν συνοδεύονται από τα απαραίτητα πι¬ 
στοποιητικά και λοιπά δικαιολογητικά δεν λαμβάνονται 
υπόψη κατά τη διαδικασία επιλογής των υποψηφίων. 

3) Στο Π.Μ.Σ. γίνονται δεκτοί πτυχιούχοι Τμημάτων 
με αντικείμενο συναφές με αυτό της Πληροφορικής και 
της Τηλεματικής και των Θετικών Επιστημών καθώς και 
Τεχνολογικών Ιδρυμάτων της ημεδαπής ή αντιστοίχων 
Τμημάτων ομοταγών Ιδρυμάτων της αλλοδαπής επιστη¬ 
μονικών πεδίων σχετικών με το αντικείμενο των τριών 
κατευθύνσεων του Π.Μ.Σ. 

4) Ο συνολικός αριθμός των θέσεων μεταπτυχιακών 
φοιτητών είναι κατά μέγιστο αριθμό εξήντα (60) εισακτέ¬ 
οι συμπεριλαμβανομένων και των μερικής φοίτησης. Η 
λειτουργία των κατευθύνσεων και ο αριθμός των προ- 
κηρυσσόμενων θέσεων θα καθορίζεται ετησίως μετά 
από εκτίμηση: 

• των δυνατοτήτων του επιστημονικού προσωπικού 
και του Ιδρύματος να υποστηρίζουν αποτελεσματικά 
το Π.Μ.Σ., 

■ των εκπαιδευτικών υποχρεώσεων του επιστημονι¬ 
κού προσωπικού για την ικανοποιητική διεξαγωγή των 
εκπαιδευτικών προπτυχιακών προγραμμάτων, 

• των ανειλημμένων υποχρεώσεων του Ιδρύματος 
όσον αφορά στην ομαλή πρόοδο των ερευνητικών 
προγραμμάτων,, των υλικοτεχνικών δυνατοτήτων του 
Ιδρύματος, 

•του επιστημονικού ενδιαφέροντος του Προγράμμα¬ 
τος, 

• των αναγκών της χώρας σε εξειδικευμένο επιστημο¬ 
νικό δυναμικό. Τα μέλη των κατηγοριών Ε.Ε.Π., καθώς 
και Ε.ΔΙ.Π. και Ε.Τ.Ε.Π. που πληρούν τις προϋποθέσεις 
και τα κριτήρια που τίθενται από τον Κανονισμό για την 
εισαγωγή φοιτητών, μπορούν μετά από αίτησή τους να 
εγγραφούν ως υπεράριθμοι, και μόνο ένας κατ'έτος και 
ανά Π.Μ.Σ., που οργανώνεται στοΤμήματου Ιδρύματος 
όπου υπηρετούν, το οποίο είναι συναφές με το αντικεί¬ 


μενο του τίτλου σπουδών και του έργου που επιτελούν 
στο οικείο Ίδρυμα. 

5) Προκειμένου να διασφαλισθεί η αντικειμενικότητα 
της κρίσης για την επιλογή των υποψηφίων, συγκροτείται 
με απόφαση της Σ.Τ. η Επιτροπή Επιλογής Μεταπτυχια¬ 
κών Φοιτητών (Ε.Ε.Μ.Φ.), η οποία απαρτίζεται από μέλη 
Δ.Ε.Π.τουΤμήματος. Στην Επιτροπή αυτή διαβιβάζονται 
οι αιτήσεις των υποψηφίων με τα συνημμένα δικαιολο- 
γητικά. Έργο της Επιτροπής είναι: 

• Ο έλεγχος των αιτήσεων ως προς το έγκαιρο της υπο¬ 
βολής τους. 

• Ο έλεγχος και η αξιολόγηση όλων των υποβληθέντων 
πιστοποιητικών. 

• Ο έλεγχος της γλωσσικής επάρκειας. Απαιτείται η 
γνώση της Αγγλικής γλώσσας (τουλάχιστον σε επίπεδο 
Β2) που τεκμηριώνεται με Πιστοποιητικά Γλωσσομάθειας 
(επιπέδου Β2). Από την υποχρέωση αυτή εξαιρούνται οι 
κάτοχοι προπτυχιακού ή μεταπτυχιακού τίτλου σπουδών 
αναγνωρισμένου από τον Δ.Ο.Α.Τ.Α.Π. Αγγλόφωνου Πα¬ 
νεπιστημίου. 

• Η κατάταξη των υποψηφίων κατά σειρά επιτυχίας 
ύστερα από συνεκτίμηση των προσόντων των υποψη¬ 
φίων. 

6) Το Π.Μ.Σ. απευθύνεται σε φοιτητές υψηλού επιπέ¬ 
δου, η επιλογή των οποίων γίνεται με συνεκτίμηση των 
εξής κυρίως κριτηρίων: 

•Το γενικό βαθμό πτυχίου καθώς και τη συνάφεια του 
πτυχίου του υποψηφίου. Σε περίπτωση που δεν έχει 
ακόμη αποφοιτήσει, το βαθμό στα μαθήματα που έχει 
εξεταστεί επιτυχώς και τον αριθμό τους. 

• Τη βαθμολογία στα προπτυχιακά μαθήματα τα σχε¬ 
τικά με την κατεύθυνση του Π.Μ.Σ. που επιθυμεί να πα¬ 
ρακολουθήσει ο υποψήφιος. 

• Την επίδοση σε διπλωματική εργασία, όπου αυτή 
προβλέπεται σε προπτυχιακό επίπεδο. 

•Τη βαθμολογία του υποψήφιου στα πιστοποιητικά 
που τεκμηριώνουν την επάρκεια του υποψηφίου στην 
Αγγλική γλώσσα. 

•Την πιθανή ερευνητική δραστηριότητα του υποψη¬ 
φίου, όπου αυτή υπάρχει, η οποία τεκμηριώνεται από 
επιστημονικές δημοσιεύσεις - ανακοινώσεις. 

• Την ενδεχόμενη εργασιακή εμπειρία του υποψηφίου 
σε θέσεις και αντικείμενα σχετικά με την θεματολογία 
της κατεύθυνσης του Π.Μ.Σ. που επιθυμεί να παρακο¬ 
λουθήσει ο υποψήφιος. 

• Τις συστατικές επιστολές. 

• Τ ην προσωπική συνέντευξη, εφόσον έχει ζητηθεί από 
την αρμόδια επιτροπή (Ε.Ε.Μ.Φ.) του Π.Μ.Σ.Τα προανα- 
φερθέντα κριτήρια αξιολόγησης των υποψηφίων δύνα- 
ται να διαφοροποιηθούν με απόφαση της Σ.Τ., η οποία 
θα λαμβάνεται πριν την δημοσίευση της πρόσκλησης. Ο 
συγκεκριμένος τρόπος αξιολόγησης των εκάστοτε κριτη¬ 
ρίων αυτών αξιολόγησης ορίζεται με απόφαση της Σ.Τ. 

7) Η Ε.Ε.Μ.Φ. περατώνει την κρίση της εντός του μηνός 
Ιουλίου και υποβάλλει τις προτάσεις της (σειρά κατάτα¬ 
ξης καθώς και τις τυχόν υποχρεώσεις συγκεκριμένων 
φοιτητών για παρακολούθηση μαθημάτων από το προ¬ 
πτυχιακό πρόγραμμα σπουδών) για έγκριση και επικύ¬ 
ρωση στη Σ.Τ. 

8) Κατά την διάρκεια εγγραφής, οι επιτυχόντες μπο¬ 
ρούν να καταθέτουν αίτηση για απαλλαγή τους από την 
υποχρέωση καταβολής τέλους φοίτησης σύμφωνα με τα 
όσα ορίζονται στο άρθρο 37 του ν. 4485/2017. Αιτήσεις 
που δεν συνοδεύονται από τα απαραίτητα πιστοποιητικά 
και λοιπά δικαιολογητικά που ορίζονται από τον νόμο, 
δεν θα λαμβάνονται υπ'όψιν από την Επιτροπή Επιλογής 
Μεταπτυχιακών Φοιτητών. Όσοι λαμβάνουν υποτροφία 
από άλλη πηγή δεν δικαιούνται απαλλαγή. 

9) Οι εγγραφές των επιτυχόντων και η έναρξη των μα¬ 
θημάτων γίνονται κατά το πρώτο δεκαήμερο του Οκτω¬ 
βρίου, εκάστου ακαδημαϊκού έτους. Σε περίπτωση συ¬ 
μπληρωματικής πρόσκλησης, η εγγραφή των φοιτητών 
γίνεται με τρόπο που αποφασίζεται από την Σ.Τ. ύστερα 
από εισήγηση του Διευθυντή του ΠΜΣ. 

Άρθρο 21: 

Δικαιολογητικά Επιλογής Μεταπτυχιακών Φοιτητών 

Οι ενδιαφερόμενοι υποψήφιοι πρέπει να υποβάλουν 
ηλεκτρονικά με τρόπο που καθορίζεται από την πρό¬ 
σκληση τα παρακάτω δικαιολογητικά: 

■ Αίτηση υποψηφιότητας (διαθέσιμη από την Γραμ¬ 
ματεία και τον δικτυακό τόπο του Π.Μ.Σ.) στην οποία 
επιλέγεται και η κατεύθυνση που επιθυμεί να ακολου¬ 
θήσει ο υποψήφιος. 

■ Επικυρωμένα αντίγραφα τίτλων σπουδών. Τελειό¬ 
φοιτοι μπορούν να υποβάλλουν υποψηφιότητα και 
να αξιολογηθούν, αλλά γίνονται τελικώς δεκτοί μόνον 
εφόσον αποκτήσουν το πτυχίο τους πριν την έναρξη 
των εγγραφών του Π.Μ.Σ. Στις περιπτώσεις πτυχιούχων 
πανεπιστημίων της αλλοδαπής συνυποβάλλεται πιστο¬ 
ποιητικό αναγνώρισης από αρμόδια αρχή. 

■ Επικυρωμένο αντίγραφο αναλυτικής βαθμολογίας 
όλων των ετών των προπτυχιακών καθώς και τυχόν με¬ 
ταπτυχιακών σπουδών του υποψηφίου στα οποία να 
αναφέρεται και ο βαθμού του πτυχίου. 

• Επάρκεια Αγγλικής γλώσσας που τεκμηριώνεται με 
σχετικά πιστοποιητικά. Απαραίτητη είναι η τεκμηρίωση 
επιπέδου «Β2», η οποία μπορεί να γίνει είτε με Κρατικό 
Πιστοποιητικό Γλωσσομάθειας είτε με άλλο πιστοποιη¬ 
τικό γλωσσομάθειας αντίστοιχου επιπέδου. Η επάρκεια 
τεκμηριώνεται και με πιστοποιητικό προηγούμενης 
φοίτησης σε αναγνωρισμένο Αγγλόφωνο Εκπαιδευτικό 
Ίδρυμα. 

• Έως δύο (2) συστατικές επιστολές (με το ονοματε¬ 
πώνυμο, τον τίτλο, τη θέση, τη δ/νση, το τηλέφωνο και 
την διεύθυνση ηλεκτρονικού ταχυδρομείου του συντά- 
ξαντος). Οι επιστολές μπορεί να είναι από μέλη ΔΕΠ του 
εκπαιδευτικού ιδρύματος του υποψηφίου ή από μέλη 
ΔΕΠ άλλων εκπαιδευτικών ιδρυμάτων που είναι εξοικει¬ 
ωμένα με την επιστημονική κατάρτιση του υποψηφίου. 
Σε περίπτωση υποψηφίων με σημαντική επαγγελματική 
εμπειρία, οι επιστολές μπορεί να προέρχονται από άτομα 
που τους έχουν επιβλέψει επαγγελματικά. 

• Αναλυτικό βιογραφικό σημείωμα και σύντομη έκθεση 
γνωστικών και ερευνητικών ενδιαφερόντων στην οποία 
να αναφέρονται και οι λόγοι για τους οποίους ο υποψήφι¬ 
ος ενδιαφέρεται για μεταπτυχιακές σπουδές στο Τμήμα. 


• Περίληψη διπλωματικής ή πτυχιακής εργασίας, εφό¬ 
σον έχει εκπονηθεί ή εκπονείται από τον υποψήφιο. 

■ Αντίγραφα επιστημονικών δημοσιεύσεων, εφόσον 
υπάρχουν. 

• Φωτοτυπία των δύο όψεων αστυνομικής ταυτότητας. 

• Δύο φωτογραφίες ταυτότητας. 

• Οτιδήποτε επιπλέον κρίνει ο υποψήφιος ότι μπορεί 
να υποστηρίξει πληρέστερα την αίτησή του. 

Άρθρο 22: Αριστεία Επίδοσης 

Ύστερα από απόφαση της Σ.Τ. η οποία λαμβάνεται βά¬ 
σει εισήγησης του Διευθυντή του Π.Μ.Σ, το πρόγραμμα 
χορηγεί υποτροφίες αριστείας στους μεταπτυχιακούς 
φοιτητές πλήρους φοίτησης που θα πετύχουν την υψη¬ 
λότερη βαθμολογία. Τα κριτήρια και η διαδικασία επι¬ 
λογής καθώς και το χρηματικό ύψος των υποτροφιών 
αριστείας ορίζεται με απόφαση της Σ.Τ. 

Άρθρο 23: 

Προϋποθέσεις Απόκτησης Μεταπτυχιακού Τίτλου 

Από τα τρία (3) διδακτικά εξάμηνα πλήρους φοίτησης 
του Π.Μ.Σ. τα δύο (2) πρώτα είναι εξάμηνα μαθημάτων 
και το τρίτο εξάμηνο είναι αφιερωμένο στην υποχρεω¬ 
τική εκπόνηση της μεταπτυχιακής διπλωματικής εργα¬ 
σίας, στην υποχρεωτική παρακολούθηση του Σεμινα¬ 
ρίου καθώς και στην προαιρετική εκπόνηση πρακτικής 
άσκησης. Για την απόκτηση Μεταπτυχιακού Διπλώματος 
Ειδίκευσης κάθε μεταπτυχιακός φοιτητής πρέπει να πα¬ 
ρακολουθήσει επιτυχώςτα υποχρεωτικά μαθήματα συν 
όποια μαθήματα επιλογής επιθυμεί ώστε στο σύνολο 
να προκύπτει η επιτυχής παρακολούθηση οκτώ (8) μα¬ 
θημάτων [συνολικά εξήντα (60) πιστωτικών μονάδων 
(ΕΈΤ5)], να παρακολουθήσει επιτυχώς το υποχρεωτικό 
σεμινάριο [έξι (6) πιστωτικών μονάδων] και να παραδώ- 
σει και παρουσιάσει επιτυχώς την διπλωματική εργασία 
[είκοσι τεσσάρων (24) πιστωτικών μονάδων (ΕΈΤ5)]. Για 
τους μεταπτυχιακούς φοιτητές και των τριών Κατευθύν¬ 
σεων το τρίτο εξάμηνο περιλαμβάνει την υποχρεωτική 
εκπόνηση της μεταπτυχιακής διπλωματικής εργασίας 
και την υποχρεωτική παρακολούθηση σεμιναρίου. Οι 
φοιτητές μερικής φοίτησης είναι υποχρεωμένοι να πα¬ 
ρακολουθήσουν δύο (2) μαθήματα (τον μισό δηλαδή 
αριθμό μαθημάτων που παρακολουθούν οι μεταπτυχια¬ 
κοί φοιτητές πλήρους φοίτησης) ανά εξάμηνο στη διάρ¬ 
κεια των δύο ακαδημαϊκών ετών ενώ για την εκπόνηση 
της υποχρεωτικής διπλωματικής εργασίας τους δίνεται 
χρονικό διάστημα δύο (2) εξαμήνων (διπλάσιο από αυτό 
των φοιτητών πλήρους φοίτησης). 

Η παρακολούθηση του μεταπτυχιακού Σεμιναρίου 
του Γ' εξαμήνου είναι υποχρεωτική. Θεωρείται ότι οι 
μεταπτυχιακοί φοιτητές έχουν ολοκληρώσει με επιτυ¬ 
χία τις υποχρεώσεις τους στο μεταπτυχιακό Σεμινάριο 
αν λάβουν τη σχετική βεβαίωση παρακολούθησης από 
τη γραμματεία του Π.Μ.Σ.. Η διδασκαλία μαθημάτων με 
μέσα εξ' αποστάσεως εκπαίδευσης δύναται να πραγμα¬ 
τοποιηθεί σε ποσοστό μικρότερο από τριάντα πέντε τοις 
εκατό (35%), σύμφωνα με όσα ειδικότερα ορίζονται στον 
Κανονισμό Μεταπτυχιακών Σπουδών. Επιλέγεται αυτός ο 
τρόπος διδασκαλίας για να καλύψει διαλέξεις διακεκρι- 

μένων επιστημόνων από Πανεπιστήμια και Ερευνητικά 
Κέντρα της αλλοδαπής. Επιπλέον διευκολύνει εργαζόμε¬ 
νους φοιτητές, ή/και εξαιρετικές περιπτώσεις μη εργαζό¬ 
μενων φοιτητών, να έχουν πρόσβαση στο εκπαιδευτικό 
υλικό χωρίς να απαιτείται η φυσική τους παρουσία. Το 
Τμήμα διαθέτει τις κατάλληλες τεχνικές υποδομές σύγ¬ 
χρονης και ασύγχρονης τηλεκπαίδευσης, για την κάλυψη 
των εκπαιδευτικών αναγκών. 

Η υποχρεωτική μεταπτυχιακή διπλωματική εργασία 
εκπονείται στο Γ' εξάμηνο σπουδών για τους φοιτητές 
πλήρους φοίτησης και στα Ε' και ΣΤ' εξάμηνα για τους 
φοιτητές μερικής φοίτησης. Περισσότερες λεπτομέρειες 
για την ανάθεση, εκπόνηση και αξιολόγηση της μεταπτυ¬ 
χιακής διπλωματικής εργασίας δίνονται στη συνέχεια. 

Άρθρο 24: Διπλωματική Εργασία 

1. Για κάθε μεταπτυχιακό φοιτητή ορίζεται από την Σ.Τ., 
μετά από πρόταση της Σ.Ε. του Π.Μ.Σ. και αφού ληφθεί 
υπόψη η γνώμη του φοιτητή, ο επιβλέπων της Διπλωμα¬ 
τικής Εργασίας, στον οποίο θα πρέπει να έχει ανατεθεί 
διδασκαλία μαθήματος στο Π.Μ.Σ.. Με εισήγηση του επι- 
βλέποντος ορίζονται από την Σ.Τ. το θέμα και τα άλλα 
δύο μέλη της τριμελούς επιτροπής του φοιτητή που μπο¬ 
ρεί να είναι ί) μέλη Δ.Ε.Π. του Τμήματος Πληροφορικής 
και Τηλεματικής ή άλλων Τμημάτων του Χαροκοπείου 
Πανεπιστημίου, ϋ) μέλη Δ.Ε.Π. ή Ε.Π. άλλων τμημάτων 
της ημεδαπής ή της αλλοδαπής, ίϋ) ερευνητές των βαθμι¬ 
δών Α', Β' ή Γ' αναγνωρισμένων Ερευνητικών Κέντρων ή 
Ιδρυμάτων της ημεδαπής ή της αλλοδαπής, εφόσον είναι 
κάτοχοι Δ.Δ. και διαθέτουν αναγνωρισμένο επιστημονικό 
έργο, ίν) διδάσκοντες του Π.Μ.Σ. στους οποίους να έχει 
ανατεθεί διδασκαλία μαθήματος κατά το ακαδημαϊκό 
έτος κατά το οποίο γίνεται η ανάθεση του θέματος της 
Διπλωματικής Εργασίας. Ο τίτλος της εργασίας και ο επι- 
βλέπων δηλώνεται στη Γραμματεία σε έντυπο το οποίο 
συνυπογράφουν ο φοιτητής και ο επιβλέπων.ΤοΤμήμα 
ενθαρρύνει την ανάληψη και εκπόνηση Διπλωματικών 
Εργασιών οι οποίες αποτελούν πρωτότυπες ερευνητικές 
εργασίες. Τέλος, το Τμήμα αναμένει ότι η Διπλωματική 
Εργασία θα οδηγήσει στην παραγωγή αποτελεσμάτων 
όπως ο πηγαίος κώδικας, διαδικασίες, μοντέλα, αλγόριθ¬ 
μοι, κ.α. (εφεξής "παράγωγα") ως αποτέλεσμα εκτέλεσης 
πειραμάτων ή υλοποίησης συστημάτων από το φοιτητή. 

2. Με την ολοκλήρωση της Διπλωματικής Εργασίας, 
ο φοιτητής σε συνεννόηση με τον επιβλέποντα κατα¬ 
θέτουν στη Γραμματεία το κείμενο της διπλωματικής 
εργασίας σε 2 αντίτυπα και 3 ηλεκτρονικά αντίτυπα σε 
μορφή (Γραμματεία, Βιβλιοθήκη, Επιτροπή Αξιολόγη¬ 
σης). Επιπλέον, τα παράγωγα των Διπλωματικών Εργα¬ 
σιών, θα πρέπει να γίνονται διαθέσιμα στο αποθετήριο 
του Τμήματος, με επαρκή σχολιασμό και οδηγίες για τη 
χρήση τους από τρίτους καθώς και με τις απαραίτητες 
επισημάνσεις για την αδειοδότηση και δημόσια (ή μη) 
διάθεσή τους. Η διπλωματική εργασία πρέπει να είναι 
γραμμένη είτε (α) στην Ελληνική, περιλαμβάνοντας μία 
εκτεταμένη περίληψη στην Αγγλική είτε (β) στην Αγγλι¬ 
κή, περιλαμβάνοντας μία εκτεταμένη περίληψη στην 
Ελληνική. Η γλώσσα στην οποία θα παρέχεται η υπο¬ 
στήριξη στα παράγωγα μπορεί να είναι είτε η Ελληνική 
είτε η Αγγλική. 


Σε προκαθορισμένη ώρα γίνεται δημόσια υποστήρι¬ 
ξη της διπλωματικής εργασίας ενώπιον της τριμελούς 
επιτροπής, η οποία στη συνέχεια καταθέτει την τελική 
βαθμολογία της εργασίας. Για την έγκριση απαιτείται η 
σύμφωνη γνώμη δύο (2) τουλάχιστον μελών της Τριμε¬ 
λούς Επιτροπής. Σε περίπτωση απόρριψηςτης Διπλωμα¬ 
τικής Εργασίας καθορίζεται από τη Σ.Ε. νέα ημερομηνία 
αξιολόγησης τουλάχιστον τρεις (3) μήνες μετά την πρώτη 
κρίση. 

Κατά το διάστημα αυτό ο φοιτητής έχει υποχρέωση να 
κάνει τυχόν διορθώσεις που ζήτησε η Τριμελής επιτροπή. 

3. Ο φοιτητής οφείλει να καταθέσει στη Βιβλιοθήκη 
ένα (1) αντίτυπο σε ηλεκτρονική μορφή της εγκεκριμέ¬ 
νης Διπλωματικής Εργασίας, με τις διορθώσεις που θα 
προτείνει η Εξεταστική Επιτροπή. Για την κατάθεση στη 
βιβλιοθήκη απαιτείται η έγγραφη σύμφωνη γνώμη του 
Επιβλέποντος. 

4. Οι Διπλωματικές Εργασίες αναρτώνται στον διαδι¬ 
κτυακό τόπο της Βιβλιοθήκης του Πανεπιστημίου. 

Άρθρο 25: Αξιολόγηση της Απόδοσης 

1) Η αξιολόγηση και η βαθμολόγηση σε κάθε μάθη¬ 
μα είναι αποκλειστική αρμοδιότητα του διδάσκοντος 
καθηγητή, γίνεται σε πλήρη ανεξαρτησία από τα άλλα 
μαθήματα και αποτελεί παράγωγο της αντικειμενικής 
εκτίμησης της απόδοσης του φοιτητή στο συγκεκριμένο 
μάθημα. 

α) Η εξέταση των μαθημάτων γίνεται την εξεταστική 
περίοδο του χειμερινού ή εαρινού εξαμήνου. Επανεξέ¬ 
ταση γίνεται τον Σεπτέμβριο. 

β) Ο τελικός βαθμός κάθε μαθήματος προκύπτει από 
τη συνολική εκτίμηση των επιδόσεων των φοιτητών σε 
συγκεκριμένους τομείς (π.χ. εργασίες, εξετάσεις) σύμ¬ 
φωνα με τις οδηγίες που παρέχει ο κάθε διδάσκων στην 
αρχή του εξαμήνου. 

Ο ελάχιστος αποδεκτός βαθμός επιτυχούς εξέτασης 
ενός μαθήματος είναι το 6,0 (στα 10). 

γ) Μόνο μία (1) αποτυχία δικαιολογείται σε κάθε μά¬ 
θημα. 

Ως αποτυχία ορίζεται: 

• τελική βαθμολογία του μαθήματος μικρότερη από 
6,0 (στα 10), 

• μη ολοκλήρωση των υποχρεώσεων του μαθήματος 
(εργασίες, παρουσιάσεις κ.λπ.) κατά τη διάρκεια του εξα¬ 
μήνου στο οποίο διδάσκεται, 

• μη προσέλευση του φοιτητή στην εξέταση του μα¬ 
θήματος. 

δ) Μετά την ανακοίνωση των αποτελεσμάτων και σε 
προθεσμία εντός πέντε (5) ημερών οι φοιτητές μπορούν 
να δουν τα γραπτά τους την ημέρα και ώρα που ορίζεται 
από τους υπευθύνους των μαθημάτων. Ύστερα από την 
πάροδο της ανωτέρω προθεσμίας οι υπεύθυνοι των μαθη¬ 
μάτων καταθέτουν την οριστική κατάσταση βαθμολογίας. 

2) Μετά τη δεύτερη αποτυχία του φοιτητή σε μάθημα 
ή μαθήματα, ύστερα από αίτησή του, ορίζεται με από¬ 
φαση της Σ.Τ. τριμελής επιτροπή για την επανεξέτασή 
του. Η αίτηση κατατίθεται εντός πέντε (5) ημερών από 
την ανακοίνωση των αποτελεσμάτων του μαθήματος 
της εξεταστικής περιόδου του Σεπτεμβρίου. Η επιτροπή 

αποτελείται από μέλη Δ.Ε.Π. της Σχολής που έχουν το 
ίδιο ή συναφές γνωστικό αντικείμενο με το εξεταζόμε¬ 
νο μάθημα. Από την επιτροπή εξαιρείται ο υπεύθυνος 
της εξέτασης διδάσκων. Η επιτροπή είναι αρμόδια να 
αποφασίσει τη διαδικασία επανεξέτασης του φοιτητή. 
Η εξέταση από επιτροπή θα πραγματοποιείται εντός τρι¬ 
ών (3) μηνών από την ανακοίνωση των αποτελεσμάτων 
της εξεταστικής περιόδου του Σεπτεμβρίου. 

3) Σε περίπτωση αποτυχίας του φοιτητή στην εξέτασή 
του από την τριμελή επιτροπή η Σ.Τ. δύναται να αποφα¬ 
σίσει κατά περίπτωση, και αφού συνεκτιμήσει όλη την 
πορεία του φοιτητή, είτε (α) τη διαγραφή του φοιτητή 
από το πρόγραμμα, είτε (β) να ορίσει την εκ νέου παρα¬ 
κολούθηση του μαθήματος από τον φοιτητή. 

4) Σε περίπτωση που ο φοιτητής δεν καταθέσει αίτηση 
για ορισμό επιτροπής η Σ.Τ. δύναται να αποφασίσει κατά 
περίπτωση, και αφού συνεκτιμήσει όλη την πορεία του 
φοιτητή, είτε (α) τη διαγραφή του φοιτητή από το πρό¬ 
γραμμα, είτε (β) να ορίσει την εκ νέου παρακολούθηση 
του μαθήματος από τον φοιτητή. 

5) Ο τελικός βαθμός του Μεταπτυχιακού Διπλώματος 
προκύπτει ως ο σταθμισμένος μέσος όρος της βαθμο¬ 
λογίας του φοιτητή στα μαθήματα, στην διπλωματική 
εργασία και στο σεμινάριο. Ο συγκεκριμένος τρόπος 
υπολογισμός του βαθμού του μεταπτυχιακού διπλώμα¬ 
τος καθορίζεται με απόφαση της Σ.Τ. 

Άρθρο 26: Διδάσκοντες 

1) Οι διδάσκοντες σε Π.Μ.Σ. προέρχονται κατά εξήντα 
τοις εκατό (60%) τουλάχιστον από μέλη Δ.Ε.Π. και Ε.Ε.Π., 
Ε.ΔΙ.Π. και Ε.Τ.Ε.Π., ή αφυπηρετήσαντα μέλη Δ.Ε.Π. του οι¬ 
κείου Τμήματος ή διδάσκοντες σύμφωνα με το π.δ. 407/ 
1980 (ΑΊ12) ή το άρθρο 19 του ν. 1404/1983 (Α' 173) 
ή την παρ. 7 του άρθρου 29 του ν. 4009/2011. Όλοι οι 
διδάσκοντες πρέπει να είναι κάτοχοι διδακτορικού δι¬ 
πλώματος, εκτός αν το γνωστικό τους αντικείμενο είναι 
εξαιρετικής και αδιαμφισβήτητης ιδιαιτερότητας για το 
οποίο δεν είναι δυνατή ή συνήθης η εκπόνηση διδακτο¬ 
ρικής διατριβής. 

2) Η Σ.Τ. αξιολογεί τις ανάγκες του Π.Μ.Σ. σε διδα¬ 
κτικό προσωπικό και, εφόσον τα υφιστάμενα μέλη 
Δ.Ε.Π., Ε.Ε.Π., Ε.ΔΙ.Π. και Ε.Τ.Ε.Π., αφυπηρετήσαντα μέλη 
Δ.Ε.Π. και οι διδάσκοντες σύμφωνα με το π.δ. 407/1980 
(Α' 112) ή το άρθρο 19 του ν. 1404/1983 (Α' 173) ή την 
παρ. 7 του άρθρου 29 του ν. 4009/2011, δεν επαρκούν, 
με αιτιολογημένη απόφασή της αποφασίζει την ανάθεση 
διδακτικού έργου σε μέλη Δ.Ε.Π. άλλων Τμημάτων του 
ιδίου Α.Ε.Ι. ή την πρόσκληση μελών Δ.Ε.Π. άλλων Α.Ε.Ι. 
ή ερευνητών από ερευνητικά κέντρα του άρθρου 13Α 
του ν. 4310/2014 (Α' 258) καθώς και οποιαδήποτε άλλη 
κατηγορία προσωπικού προβλέπεται από την κείμενη 
νομοθεσία. 

3) Οι αναθέσεις διδασκαλίας γίνεται με από τη Σ.Τ. 
ύστερα από εισήγηση της Συντονιστικής Επιτροπής. 
Για την κάλυψη των εκπαιδευτικών αναγκών του Π.Μ.Σ., 
μπορούν να έχουν ανάθεση διδασκαλίας ως επισκέπτες 
καταξιωμένοι επιστήμονες, με εξειδικευμένες γνώσεις ή 
σχετική εμπειρία στο γνωστικό αντικείμενο του Π.Μ.Σ., 
για την κάλυψη εκπαιδευτικών αναγκών του Π.Μ.Σ σύμ¬ 
φωνα με την κείμενη νομοθεσία για συγκεκριμένο αριθ¬ 
μό διαλέξεων. 


4) Σε περίπτωση όπου ο αριθμός των διαλέξεων ενός 
επισκέπτη δεν ξεπερνά τις δύο (2) σε ένα μάθημα, τότε 
η ανάθεση διδασκαλίας πραγματοποιείται από την Σ.Τ. 
ύστερα από εισήγηση του Διευθυντή του ΠΜΣ μετά από 
σχετικό αίτημα του διδάσκοντος ή των διδασκόντων 
στους οποίους έχει ανατεθεί το μάθημα. Αν ο αριθμός 
των διαλέξεων ενός επισκέπτη ξεπερνά τις δύο (2) τότε 
θα πρέπει να έχει προηγηθεί πρόσκληση εκδήλωσης 
ενδιαφέροντος για το συγκεκριμένο μάθημα και ο επι¬ 
σκέπτης να έχει επιλεγεί από την Σ.Τ. όπως προβλέπεται. 
Οι ανωτέρω περιορισμοί περί πρόσκλησης εκδήλωσης 
δεν ισχύουν όταν ο καλούμενος διδάσκει εθελοντικά, 
χωρίς αμοιβή, αποζημίωση ή άλλη οικονομική απολαβή 
πλην των οδοιπορικών του, σε κάθε όμως περίπτωση 
απαιτείται ανάθεση από τη Συνέλευση. 

5) Η Σ.Τ., ύστερα από εισήγηση της Σ.Ε., ορίζει ανά 
μάθημα και τον υπεύθυνο του μαθήματος εκ των διδα¬ 
σκόντων που έχουν ανάθεση για την παράδοση διαλέ¬ 
ξεων. Ο υπεύθυνος μαθήματος έχει την ευθύνη για την 
οργάνωση του περιεχομένου και των διαλέξεων του μα¬ 
θήματος, την οργάνωση επικαιροποίηση και παροχή εκ¬ 
παιδευτικού υλικού, συμπεριλαμβανομένου του υλικού 
που διατίθεται στο θ-εΐ355, την επίβλεψη/καθοδήγηση 
των εργασιών των μεταπτυχιακών φοιτητών στο πλαίσιο 
του μαθήματος και την αξιολόγηση των φοιτητών. 

Άρθρο 27: 

Διαδικασία Αξιολόγησης Μαθημάτων και 

Διδασκόντων από τους μεταπτυχιακούς φοιτητές 

Στόχος του Π.Μ.Σ. είναι η διασφάλιση της ποιότητας 
και η διαρκής αναβάθμιση των παρεχόμενων εκπαιδευτι¬ 
κών υπηρεσιών. Στο πλαίσιο αυτό εντάσσεται η διαδικα¬ 
σία αξιολόγησης των μαθημάτων και των διδασκόντων 
από τους μεταπτυχιακούς φοιτητές. 

Βασικό εργαλείο αποτελεί η συμπλήρωση από τους 
φοιτητές ερωτηματολογίου μέσω του οποίου καλού¬ 
νται να αξιολογήσουν τους διδάσκοντες, το περιεχόμενο 
και την οργάνωση του μαθήματος, την υποστήριξη της 
εκπαιδευτικής διαδικασίας με τα κατάλληλα εποπτικά 
μέσα και τη χρήση νέων τεχνολογιών, τη σχέση των 
διδασκόντων με τους φοιτητές, τον τρόπο/διαδικασία 
εξέτασης και αξιολόγησης των φοιτητών, τη σύνδεση 
της διδασκαλίας με τα τελευταία ερευνητικά δεδομένα. 

Το ερωτηματολόγιο κοινοποιείται στους φοιτητές πριν 
την ολοκλήρωση της διδασκαλίας των μαθημάτων μέσω 
ειδικά διαμορφωμένης πλατφόρμας και συμπληρώνεται 
ηλεκτρονικά από τους φοιτητές ανώνυμα. 

Η επεξεργασία των ερωτηματολογίων είναι ευθύνη 
της Ομάδας Εσωτερικής Αξιολόγησης (ΟΜ.Ε.Α.) του Τ μή¬ 
ματος και τα αποτελέσματα κοινοποιούνται στον Πρόε¬ 
δρο του Τμήματος, στον Διευθυντή του Π.Μ.Σ. και στους 
διδάσκοντες των μαθημάτων μέσω κωδικοποιημένων 
φύλλων με τις απαντήσεις. 

Ο Διευθυντής του Π.Μ.Σ. και η Σ.Ε. είναι αρμόδιοι να 
προχωρήσουν, σε συνεργασία με τους διδάσκοντες στην 
κατάρτιση εισήγησης για τη βελτίωση των παρεχόμενων 
εκπαιδευτικών υπηρεσιών, όπου απαιτείται, με βάση τις 
αξιολογήσεις των φοιτητών. 

Κατά τη λήξη της θητείας της Σ.Ε., με ευθύνη του απερ¬ 
χόμενου Διευθυντή, συντάσσεται αναλυτικός απολο¬ 
γισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη 
αξιοποίηση του ανθρώπινου δυναμικού, τη βελτιστο¬ 
ποίηση των υφιστάμενων υποδομών και την κοινωνι¬ 
κά επωφελή χρήση των διαθέσιμων πόρων του Π.Μ.Σ. 
Ο απολογισμός κατατίθεται στο οικείοΤμήμα, στο οποίο 
ανήκει το Π.Μ.Σ. 

Άρθρο 28: Τέλη φοίτησης-Τρόπος καταβολής- 
Δωρεάν φοίτηση 

Τα τέλη φοίτησης ανέρχονται συνολικά στο ποσό των 
δύο χιλιάδων οκτακόσιων ευρώ (2.800 €) και καταβάλ¬ 
λονται τμηματικά ως ακολούθως: 

Α) Σπουδές Πλήρους Φοίτησης: 

•Τετρακόσια ευρώ (400 €) κατά την εγγραφή στο πρό¬ 
γραμμα. 

• Οκτακόσια ευρώ (800 €) κατά την εγγραφή στο Α' 
εξάμηνο. 

• Οκτακόσια ευρώ (800 €) κατά την εγγραφή στο Β' 
εξάμηνο. 

• Οκτακόσια ευρώ (800 €) κατά την εγγραφή στο Γ' 
εξάμηνο 

Β) Σπουδές Μερικής Φοίτησης: 

•Τετρακόσια ευρώ (400 €) κατά την εγγραφή στο πρό¬ 
γραμμα. 

• Τετρακόσια ευρώ (400 €) κατά την εγγραφή στο Α' 
εξάμηνο. 

• Τετρακόσια ευρώ (400 €) κατά την εγγραφή στο Β' 
εξάμηνο. 

• Τετρακόσια ευρώ (400 €) κατά την εγγραφή στο Γ' 
εξάμηνο. 

• Τετρακόσια ευρώ (400 €) κατά την εγγραφή στο Δ' 
εξάμηνο. 

• Τετρακόσια ευρώ (400 €) κατά την εγγραφή στο Ε' 
εξάμηνο. 

• Τετρακόσια ευρώ (400 €) κατά την εγγραφή στο ΣΤ' 
εξάμηνο. 

Το 30% του συνολικού αριθμού των φοιτητών που ει- 
σάγονται στο ΠΜΣ απαλλάσσονται από την υποχρέωση 
καταβολής τέλους φοίτησης, σύμφωνα με τα όσα ορίζο¬ 
νται στο άρθρο 35 του ν. 4485/2017. Όσοι λαμβάνουν 
υποτροφία από άλλη πηγή δεν δικαιούνται απαλλαγή. 

Άρθρο 29: Κανόνες δεοντολογίας 
για τους μεταπτυχιακούς φοιτητές 

1. Βασικό κανόνα δεοντολογίας για τους φοιτητές απο¬ 
τελεί η αποφυγή της λογοκλοπής κατά την εκπόνηση των 
εργασιών που τους ανατίθενται, κατά τη διάρκεια των 
σπουδών τους. Η λογοκλοπή αποτελεί ευθεία παραβίαση 
της κείμενης νομοθεσίας περί πνευματικής ιδιοκτησίας 
και η διαπίστωσή της συνεπάγεται σοβαρές πειθαρχικές 
παραβάσεις και κυρώσεις για τους φοιτητές που υποπί¬ 
πτουν στο συγκεκριμένο παράπτωμα. 

2. Απαγορεύεται ρητά: α) η χρήση των πνευματικών 
δημιουργημάτων τρίτων και η εμφάνισή τους από τους 
φοιτητές ως δικών τους, κατά την εκπλήρωση συγκεκρι¬ 


μένων υποχρεώσεων, β) η παρουσίαση εργασιών που 
έχουν εκπονηθεί συνεργατικά με άλλους φοιτητές, ως 
δημιούργημα ατομικό, γ) η υποβολή, εν όλω ή εν μέρει, 
εργασίας που ενώ έχει εκπονηθεί για την εκπλήρωση 
συγκεκριμένων διδακτικών ή ερευνητικών απαιτήσεων 
κατά το παρελθόν, επανυποβάλλεται για την εκπλήρωση 
άλλων ή νέων διδακτικών ή ερευνητικών απαιτήσεων, 
δ) η κάθε μορφής αντιγραφή ή συνεργασία με τρίτα πρόσω¬ 
πα κατά τη διάρκεια οποιασδήποτε εξεταστικής διαδικασίας, 
καθώς και η χρήση κάθε είδους βοηθημάτων, σημειώσεων 
και ηλεκτρονικών μέσων, εκτός αν ο έχων την ευθύνη της 
εξεταστικής διαδικασίας επιτρέπει την χρήση αυτών. 

3. Οι φοιτητές οφείλουν να σέβονται και να προστα¬ 
τεύουν τις εγκαταστάσεις και τον εξοπλισμό του Ιδρύμα¬ 
τος, να μεριμνούν για την διαφύλαξη της καθαριότητας 
των χώρων του και να αποφεύγουν την πρόκληση ή την 
υπόθαλψη ταραχών ή ανάρμοστης συμπεριφοράς που 
μπορεί να προκαλέσει ζημιά στα κτήρια, τις εγκαταστά¬ 
σεις και την περιουσία του. 

4. Οι φοιτητές οφείλουν να μην χρησιμοποιούν και να 
μην επιτρέπουν να χρησιμοποιείται ο χώρος ή οι εγκα¬ 
ταστάσεις του Ιδρύματος για παράνομες πράξεις ή πρά¬ 
ξεις που προσβάλλουν την εικόνα ή την καλή φήμη του 
Ιδρύματος και να μην συμμετέχουν σε πράξεις που δεν 
συνάδουν με την ακαδημαϊκή αποστολή του Ιδρύματος 
ή εμποδίζουν την εύρυθμη λειτουργία του (οργάνων και 
υπηρεσιών, διδασκαλίας και έρευνας), την ακαδημαϊκή 
ελευθερία στην έρευνα και διδασκαλία και την ελεύθερη 
έκφραση και διακίνηση των ιδεών. 

5. Δεν επιτρέπεται η ηχογράφηση ή μαγνητοσκόπη¬ 
ση από τους φοιτητές των διαλέξεων των διδασκόντων 
παρά μόνο με την έγγραφη σύμφωνη γνώμη του διδά¬ 
σκοντα και όλων των παρευρισκόμενων φοιτητών. 

Άρθρο 30: Τελετουργικό Αποφοίτησης - 

Τύπος Διπλώματος 

Το τελετουργικό αποφοίτησης και ο τύπος του απο- 
νεμόμενου διπλώματος καθορίζονται στον Κανονισμό 
Σπουδών του Πανεπιστημίου. 

Άρθρο 31: Παράρτημα Διπλώματος 

Το πρόγραμμα μεταπτυχιακών σπουδών χορηγεί πα¬ 
ράρτημα διπλώματος στην ελληνική και στην αγγλική 
γλώσσα σύμφωνα με το άρθρο 15 του ν. 3374/2005 
(Α' 189). Πρόσθετες (μη υποχρεωτικές) δεξιότητες που 
αποκτά ο φοιτητής κατά τη διάρκεια των σπουδών του 
και δεν συνυπολογίζονται στον τελικό βαθμό αναγρά¬ 
φονται στο Παράρτημα Διπλώματος. 

Άρθρο 32: Άλλα Θέματα 

Θέματα που ανακύπτουν και δεν αντιμετωπίζονται από 
την ισχύουσα νομοθεσία, τον εσωτερικό κανονισμό λει¬ 
τουργίας του Πανεπιστημίου και τον παρόντα κανονισμό, 
ρυθμίζονται με αποφάσεις της Σ.Τ. 

ΚΕΦΑΛΑΙΟ Δ: ΠΕΡΙΕΧΟΜΕΝΟ ΜΑΘΗΜΑΤΩΝ 

Άρθρο 33: Πίνακας μαθημάτων ΠΜΣ 

Τα μαθήματα του Π.Μ.Σ. συνοψίζονται στον παρακάτω 
πίνακα. Με πρόταση της Συνέλευσης του Τμήματος και 

έγκριση της Συγκλήτου μπορεί να γίνει αντικατάσταση μαθημάτων, τροποποίηση του περιεχομένου τους, τροποποί¬ 
ηση του προγράμματος των μαθημάτων, της ονομασίας των κατευθύνσεων και ανακατανομή μεταξύ των εξαμήνων. 

Πίνακας Μαθημάτων ΠΜΣ 


Κατεύθυνση 1: Τεχνολογίες και Εφαρμογές Ιστού 

Μαθήματα Α' Εξαμήνου Σπουδών 

ΩΡΕΣ 

Ε0Τ5 

ΠΜΣ-2: Ανάπτυξη Εφαρμογών στον Παγκόσμιο Ιστό 

3 

6 

ΠΜΣ-3: Προστασία και Ασφάλεια Πληροφοριών και Συστημάτων 

3 

6 

ΠΜΣ-4: Εξόρυξη Δεδομένων και Επιχειρηματική Ευφυΐα 

3 

6 

Κατεύθυνση 1: Τεχνολογίες και Εφαρμογές Ιστού 

Κατ’ επιλογήν μαθήματα Α' Εξαμήνου Σπουδών 

ΩΡΕΣ 

Ε0Τ5 

ΠΜΣ-1: Υπολογισμός και βελτιστοποίηση 

3 

6 

ΠΜΣ-5: Σύγχρονες Τεχνολογίες Ασύρματων και Κινητών επικοινωνιών 

3 

5 

ΠΜΣ-7: Πληροφοριακά Συστήματα Διοίκησης 

3 

6 

ΠΜΣ-23: Σύγχρονες Αρχιτεκτονικές Υπολογιστικών Συστημάτων 

3 

6 

Κατεύθυνση 1: Τεχνολογίες και Εφαρμογές Ιστού 

Μαθήματα Β' Εξαμήνου Σπουδών 

ΩΡΕΣ 

Ε0Τ5 

ΠΜΣ-10: Πληροφοριακά Συστήματα Ιστού και Διαδίκτυο των Πραγμάτων 

3 

6 

ΠΜΣ-11: Προγραμματισμός Εφαρμογών Τηλεματικής 

3 

5 

ΠΜΣ-13: Συστήματα Διαχείρισης Δεδομένων Μεγάλης Κλίμακας 

3 

6 

Κατεύθυνση 1: Τεχνολογίες και Εφαρμογές Ιστού 

Κατ'επιλογήν μαθήματα Β' Εξαμήνου Σπουδών 

ΩΡΕΣ 

Ε0Τ5 

ΠΜΣ-12: Διάχυτα και Ενσωματωμένα Συστήματα 

3 

6 

ΠΜΣ-27: Προηγμένες εφαρμογές τηλεματικής 

3 

6 

ΠΜΣ-28: Νέες Τεχνολογίες, Καινοτομία και Επιχειρηματικότητα 

3 

6 

ΠΜΣ-26:Τεχνητή νοημοσύνη και εφαρμογές στον Ιστό των Πραγμάτων 

3 

6 

Κατεύθυνση 2: Τηλεπικοινωνιακά Δίκτυα και Υπηρεσίες Τηλεματικής 

Μαθήματα Α' Εξαμήνου Σπουδών 

ΩΡΕΣ 

Ε0Τ5 

ΠΜΣ-3: Προστασία και Ασφάλεια Πληροφοριών και Συστημάτων 

3 

6 

ΠΜΣ-5: Σύγχρονες Τεχνολογίες Ασύρματων και Κινητών επικοινωνιών 

3 

5 

ΠΜΣ-6: Ανάλυση Δεδομένων 

3 

6 

Κατεύθυνση 2: Τηλεπικοινωνιακά Δίκτυα και Υπηρεσίες Τηλεματικής 

Κατ’επιλογήν μαθήματα Α' Εξαμήνου Σπουδών 

ΩΡΕΣ 

Ε0Τ5 

ΠΜΣ-2: Ανάπτυξη Εφαρμογών στον Παγκόσμιο Ιστό 

3 

6 

ΠΜΣ-9: Οργάνωση και Διοίκηση Επιχειρήσεων 

3 

6 

ΠΜΣ-24: Δίκαιο της Πληροφορίας 

3 

6 

ΠΜΣ-25: Δορυφορικά Δίκτυα 

3 

6 

Κατεύθυνση 2: Τηλεπικοινωνιακά Δίκτυα και Υπηρεσίες Τηλεματικής 

Μαθήματα Β' Εξαμήνου Σπουδών 

ΩΡΕΣ 

Ε0Τ5 

ΠΜΣ-14: Δίκτυα Οπτικών Ινών 

3 

6 

ΠΜΣ-15: Σχεδιασμός και Διαχείριση Δικτύων 

3 

5 

ΠΜΣ-16:Τεχνοοικονομική Αποτίμηση Δικτύων Επικοινωνιών και Υπηρεσιών 

3 

6 

Κατεύθυνση 2: Τηλεπικοινωνιακά Δίκτυα και Υπηρεσίες Τηλεματικής 

Κατ’επιλογήν μαθήματα Β' Εξαμήνου Σπουδών 

ΩΡΕΣ 

Ε0Τ5 

ΠΜΣ-11: Προγραμματισμός Εφαρμογών Τηλεματικής 

3 

6 

ΠΜΣ-12: Διάχυτα και Ενσωματωμένα Συστήματα 

3 

6 

ΠΜΣ-17: Μάρκετινγκ Τεχνολογικών Υπηρεσιών και Προϊόντων 

3 

6 

ΠΜΣ-27: Προηγμένες εφαρμογές τηλεματικής 

3 

6 

Κατεύθυνση 3: Πληροφοριακά Συστήματα στη Διοίκηση Επιχειρήσεων 

Μαθήματα Α' Εξαμήνου Σπουδών 

ΩΡΕΣ 

ΕΈΤ5 

ΠΜΣ-7: Πληροφοριακά Συστήματα Διοίκησης 

3 

6 

ΠΜΣ-8: Μέθοδοι Σχεδίασης και Ανάπτυξης Πληροφοριακών Συστημάτων 

3 

6 

ΠΜΣ-9: Οργάνωση και Διοίκηση Επιχειρήσεων 

3 

6 

Κατεύθυνση 3: Πληροφοριακά Συστήματα στη Διοίκηση Επιχειρήσεων 

Κατ'επιλογήν μαθήματα Α' Εξαμήνου Σπουδών 

ΩΡΕΣ 

ΕΈΤ5 

ΠΜΣ-3: Προστασία και Ασφάλεια Πληροφοριών και Συστημάτων 

3 

6 

ΠΜΣ-4: Εξόρυξη Δεδομένων και Επιχειρηματική Ευφυΐα 

3 

6 

ΠΜΣ-24: Δίκαιο της Πληροφορίας 

3 

6 

ΠΜΣ-29: Διαχείριση Επιχειρησιακών Διαδικασιών 

3 

6 

Κατεύθυνση 3: Πληροφοριακά Συστήματα στη Διοίκηση Επιχειρήσεων 

Μαθήματα Β' Εξαμήνου Σπουδών 

ΩΡΕΣ 

ΕΈΤ5 

ΠΜΣ-18: Σχεδιασμός και Διαχείριση Έργων Πληροφορικής 

3 

6 

ΠΜΣ-19: Στρατηγική και Οικονομική των Πληροφοριακών Συστημάτων 

3 

6 

ΠΜΣ-20: Ποσοτικές Μέθοδοι, Προσομοίωση και Λήψη Αποφάσεων 

3 

6 

Κατεύθυνση 3: Πληροφοριακά Συστήματα στη Διοίκηση Επιχειρήσεων 

Κατ'επιλογήν μαθήματα Β' Εξαμήνου Σπουδών 

ΩΡΕΣ 

ΕΈΤ5 

ΠΜΣ-17: Μάρκετινγκ Τεχνολογικών Υπηρεσιών και Προϊόντων 

3 

6 

ΠΜΣ-27: Προηγμένες Εφαρμογές Τηλεματικής 

3 

6 

ΠΜΣ-28: Νέες Τεχνολογίες, Καινοτομία και Επιχειρηματικότητα 

3 

6 

ΠΜΣ-30: Διαχείριση Συστημάτων Εφοδιαστικής αλυσίδα 

3 

6 


*Ώρες: ώρες ανά εβδομάδα 

Άρθρο 34: Περιεχόμενο μαθημάτων ΠΜΣ 
Οι περιγραφές των μαθημάτων του προηγούμενου 
άρθρου συνοψίζονται στον παρακάτω πίνακα. Με πρό¬ 
ταση της Συνέλευσης του Τμήματος και έγκριση της 
Συγκλήτου μπορεί να γίνει αντικατάσταση μαθημάτων, 
τροποποίηση του περιεχομένου τους, τροποποίηση του 
προγράμματος των μαθημάτων, της ονομασίας των κα¬ 
τευθύνσεων και ανακατανομή μεταξύ των εξαμήνων. 
ΠΜΣ-1: Υπολογισμός και βελτιστοποίηση 
Το μάθημα αυτό διερευνά σύγχρονες υπολογιστικές 
μεθόδους για την βελτιστοποίηση προβλημάτων και 
αλγορίθμων καθώς και τεχνικές μοντελοποίησης πραγ¬ 
ματικών προβλημάτων στα πλαίσια αυτά. 

Η ύλη του μαθήματος στοχεύει να καθοδηγήσει τους 
σπουδαστές στην κατανόηση των βασικών θεμάτων 
βελτιστοποίησης καθώς και στην εφαρμογή των κα¬ 
τάλληλων υπολογιστικών μεθόδων για την επίλυση των 
αντίστοιχων προβλημάτων. Αναλυτικά, εξετάζονται ειδι¬ 
κά θέματα μαθηματικού, γραμμικού και ακέραιου προ¬ 
γραμματισμού, συνδυαστικής βελτιστοποίησης, καθώς 
και βελτιστοποίησης σε δίκτυα και γραφήματα. 

Τέλος, στόχο του μαθήματος αποτελεί και η εντρύφη- 
ση των φοιτητών/τριών σε θέματα μοντελοποίησης με 


τη χρήση μαθηματικών ή/και γραφικών προτύπων και 
η εισαγωγή τους στην «τέχνη της μοντελοποήσης με 
παράλληλη κατανόηση της σημασίας της ορθής μοντε¬ 
λοποίησης στην επίλυση πραγματικών προβλημάτων. 

Με την επιτυχή ολοκλήρωση του μαθήματος ο φοιτη¬ 
τής/ τρία θα είναι σε θέση να: 

• Έχει γνώση των βασικών τεχνικών βελτιστοποίησης 
και των αντίστοιχων υπολογιστικών μεθόδων επίλυσης. 

• Αντιλαμβάνεται ποια υπολογιστική μέθοδος πρέπει 
να χρησιμοποιηθεί για το πρόβλημα που του/της έχει 
δοθεί. 

• Έχει γνώση των εργαλείων επίλυσης υπολογιστικών 
προβλημάτων βελτιστοποίησης. 

• Υλοποιήσει ένα υπολογιστικό σύστημα που θα επιλύει 
προβλήματα βελτιστοποίησης. 

• Κατανοήσει τη σημασία της ορθής μοντελοποίησης 
στην επίλυση πραγματικών υπολογιστικών προβλημά¬ 
των. 

• Μοντελοποιήσει ένα πραγματικό υπολογιστικό πρό¬ 
βλημα με τη χρήση μαθηματικών ή γραφικών προτύπων. 

• Συνεργαστεί με τους συμφοιτητές του για να μοντε- 
λοποιήσουν ένα σύνθετο πρόβλημα βελτιστοποίησης 
και να υλοποιήσουν ένα υπολογιστικό σύστημα που να 
το επιλύει. 

ΠΜΣ-2: Ανάπτυξη Εφαρμογών στον Παγκόσμιο Ιστό 

Στόχος του μαθήματος είναι η πρακτική εξάσκηση σε 
γλώσσες και πλαίσια προγραμματισμού για την ανάπτυ¬ 
ξη επιχειρησιακών εφαρμογών στο ννθβ. Με το πέρας 
του μαθήματος αυτού οι φοιτητές αναμένεται να μπο¬ 
ρούν να: 

• Εκτιμήσουν την ανάγκη χρήσης επιχειρησιακών 
περιβαλλόντων προγραμματισμού για συγκεκριμένες 
εφαρμογές. 

• Υλοποιήσουν εφαρμογές στο διαδίκτυο χρησιμοποι¬ 
ώντας προγραμματισμό στο κομμάτι του πελάτη και του 
εξυπηρετητή. 

■ Υλοποιήσουν επιχειρησιακές εκδόσεις περιβαλλό¬ 
ντων προγραμματισμού (Ϊ3ν3 ΕΕ). 

• Εκτιμήσουν τις διαφορετικές μεθόδους διαχείρισης 
πόρων στο \Λ/θ6. 

ΠΜΣ-3: Προστασία και Ασφάλεια Πληροφοριών και 
Συστημάτων 

Με την επιτυχή ολοκλήρωση του μαθήματος ο φοιτη- 
τής/τρια θα είναι σε θέση να: 

■ Έχει εξοικείωση με την κουλτούρα της ασφάλειας 
συστημάτων. 

• Γνωρίζει τις βασικές τεχνικές προστασίας ευαίσθητων 
δεδομένων και κρίσιμων υποδομών. 

• Αναγνωρίζει και να αποτιμά τις ευπάθειες των σύγ¬ 
χρονων συστημάτων επικοινωνιών. 

■ Παρουσιάζει εξειδίκευση σε στοχευμένες τεχνικές 
ασφάλειας. 

■ Συνεργαστεί με τους συμφοιτητές του/της για την 
εκπόνηση και παρουσίαση ομαδικής εργασίας. 

ΠΜΣ-4: Εξόρυξη Δεδομένων και Επιχειρηματική Ευφυΐα 

Η εξόρυξη γνώσης από δεδομένα αφορά τη διαδι¬ 
κασία επιλογής, διερεύνησης και ανάλυσης μεγάλου 
όγκου δεδομένων, με στόχο την ανακάλυψη προτύπων 
και κανόνων που εμφανίζουν ιδιαίτερο ενδιαφέρον. Η 
διαδικασία αυτή μετατρέπει τα απλά δεδομένα σε χρή¬ 
σιμη γνώση, η οποία είναι απαραίτητη για τη λήψη απο¬ 
φάσεων σχεδόν σε κάθε οργανισμό. 

Το μάθημα προσφέρει στους σπουδαστές τις απαραί¬ 
τητες γνώσεις και δεξιότητες που απαιτούνται για την 
μετατροπή των δεδομένων σε επιχειρηματική ευφυΐα. 
Αυτό γίνεται σταδιακά: αρχικά με την παρουσίαση των 
βασικών τεχνικών που συναντούνται στη βιβλιογραφία, 
όπως η ταξινόμηση, η συσταδοποίηση, η εύρεση κα¬ 
νόνων συσχέτισης κ.λπ., στη συνέχεια με την πρακτική 
εφαρμογή των πιο δημοφιλών αλγορίθμων και τεχνικών 
σε σύνολα δεδομένων με τη χρήση εργαλείων ανοικτού 
κώδικα και εμπορικών εφαρμογών και τέλος με τη με¬ 
λέτη περιπτώσεων που παρουσιάζουν αυξημένο ερευ¬ 
νητικό και επιχειρηματικό ενδιαφέρον στις μέρες μας. 

ΠΜΣ-5: Σύγχρονες Τεχνολογίες Ασύρματων και Κινη¬ 
τών επικοινωνιών. 

Ασύρματες ζεύξεις. Κατηγορίες Ασύρματων Δικτύων. 
Περιοχές κάλυψης και τύποι υπηρεσιών και απαιτήσε¬ 
ων. Παραδείγματα δικτύων.Τεχνικέςαμφιδρόμησης και 
πολλαπλής και τυχαίας πρόσβασης στο δίαυλο. Αρχές 
και σχεδίαση κυψελωτών συστημάτων. 

Περιβάλλον, μηχανισμοί και φαινόμενα διάδοσης 
για ασύρματα και κυψελωτά συστήματα επικοινωνιών. 


Διαλείψεις και είδη διαλείψεων, χρονική διασπορά και 
διασυμβολική παρεμβολή. Χρονική μεταβολή και ολί¬ 
σθηση ϋορρΙθΓ. 

Μοντέλα απωλειών διάδοσης (αναλυτικά και εμπει¬ 
ρικά, εξωτερικού και εσωτερικού χώρου). Σκίαση και 
λογαριθμοκανονική κατανομή. Καθορισμός περιοχής 
και ακτίνας κάλυψης. Εμπειρικός προσδιορισμός παρα¬ 
μέτρων εμπειρικών μοντέλων. 

Χαρακτηριστικά Διαύλων Ευρείας Ζώνης. Περιγρα¬ 
φή και τύποι διαύλων (ίΐ3ΐ, ίΐθηυθηςγ- 5θΙθεΐίνθ, \Λ/ίάθ 
5 θπ 5Θ 5ΐ3ΐίοη3Γγ υηεοΐΎθΐ3ΐθά 5ε3ΐΐθΐΊΠ9), παράμετροι 
χαρακτηρισμού (ςοάθΓθπεθ ΐίιπθ, εοήθΓθπεθ άΒηάννίάΐή, 
κλπ.).Τεχνικές αντιμετώπισης διαλείψεων (διαφορισμός, 
ΟΕϋΜ, ίπΐθΓΐθΒνίης). 

Επισκόπηση δικτύων κινητών επικοινωνιών, λειτουργι¬ 
κό μοντέλο, αρχιτεκτονική και δομικά στοιχεία δικτύων. 
Ασύρματο περιβάλλον και τεχνικές πολλαπλής πρόσβα¬ 
σης. 

Μοντελοποίηση και ανάλυση τηλεπικοινωνιακής κί¬ 
νησης και διαστασιοποίηση δικτύων. 

Παραδείγματα και ασκήσεις. 

Διαχείριση ασύρματων πόρων, διαχείριση διαπομπών, 
διαχείριση επικοινωνίας, διαχείριση κινητικότητας σε 
δίκτυα μεταγωγής κυκλώματος. 

Εισαγωγή στη χρονοδρομολόγηση πακέτων. Χρο¬ 
νοδρομολόγηση πακέτων σε περιβάλλον ασύρματων 
ζεύξεων: προβλήματα και λύσεις. Παραδείγματα αλγό¬ 
ριθμων χρονοδρομολόγησης στα συστήματα ΙΙΜΤ5, ΕΤΕ. 

Διαχείριση κινητικότητας σε δίκτυα πακέτων. Διασφά¬ 
λιση κινητικότητας σε διαφορετικά στρώματα (03ΐ3 ΙίηΙ<, 
ΙΡ, ΐΓ3Π5ροΓΐ, 3ρρΙίς3ΐίοπ), πρωτόκολλα μάκρο- και μίκρο- 
κινητικότητας, κινητό, ιεραρχικό, κυψελωτά ΙΡ. Παραδείγ¬ 
ματα διαχείρισης κινητικότητας ΙΡ σε 0ΡΡ5 και ΙΙΜΤ5. 

Παραδείγματα και ασκήσεις. Περιπτωσιολογικές με¬ 
λέτες: (α) διαστασιολόγηση και μελέτη εγκατάστασης 
συστημάτων ΕΙΜΤ5, (β) διαστασιολόγηση και μελέτη 
εγκατάστασης ΜΙΑΝ και (γ) διαστασιολόγηση, μελέτη 
εγκατάστασης και διαχείριση σύνθετων (<ζοιτιρο5ίΐθ) 
ραδιοδικτύων. Έυ5ΐοιη ιπ3άθ αλγόριθμοι και διαχειρι¬ 
στικά προγράμματα. Τεχνολογίες και αρχιτεκτονικές 
προσδιορισμού θέσης κινητών τερματικών. Υπηρεσίες 
βασισμένες στη θέση κινητών τερματικών και σύνθετα 
παραδείγματα, σε συνδυασμό με τη χρήση κινητών τερ¬ 
ματικών (5ΙΠ3ΓΪρΜθηθ5). 

ΠΜΣ-6: Ανάλυση Δεδομένων 

Το μάθημα έχει ως σκοπό να εξοικειώσει τους φοιτητές 
με βασικές έννοιες συνδυαστικής και πιθανοτήτων σχε¬ 
τικές με τη επιστήμη του διαδικτύου και των τηλεπικοι¬ 
νωνιακών συστημάτων και να προσφέρει μία συνεκτική 
παρουσίαση των δομικών στοιχείων των πιθανοτικών 
μεθόδων και της θεωρίας γραφημάτων στην επιστήμη 
του διαδικτύου και των τηλεπικοινωνιακών συστημάτων. 

ΠΜΣ-7: Πληροφοριακά Συστήματα Διοίκησης 

Το μάθημα αποσκοπεί στην ανάλυση του ρόλου και 
της σημασίας των πληροφοριακών συστημάτων για 
την υποστήριξη των επιχειρηματικών και οργανωτικών 
στρατηγικών. 

Στόχος του μαθήματος είναι η επισκόπηση διαθέσιμων 
τεχνολογιών, η ανάλυση σύγχρονων επιχειρηματικών 

εξελίξεων καθώς και βηΐθφΠδθ ςοΐΎΐρυΐίης, διαχείριση 
της γνώσης, υποστήριξη αποφάσεων, ηλεκτρονικό επι- 
χειρείν, ηλεκτρονική διακυβέρνηση, εικονικοί οργανι¬ 
σμοί, κοινωνική δικτύωση και ο ρόλος του διαδικτύου και 
ννοΓίό-ννίόθ-ννθό ως μια πηγή άντλησης πληροφοριών 
για τις επιχειρήσεις και τη διεξαγωγή έρευνας. 

Το μάθημα προσφέρει στους σπουδαστές γνώσεις 
και δεξιότητες που απαιτούνται για την κατανόηση των 
τεχνολογιών πληροφορικής που λειτουργούν σαν υπό¬ 
βαθρο, και θα είναι σε θέση να αξιολογήσουν το ρόλο 
και τις δυνατότητες στην επιχειρηματική στρατηγική για 
την επίτευξη ανταγωνιστικού πλεονεκτήματος 

ΠΜΣ-8: Μέθοδοι Σχεδίασης και Ανάπτυξης Πληροφο¬ 
ριακών Συστημάτων 

Το μάθημα έχει ως στόχο την παρουσίαση και ανάλυση 
όλων των σταδίων της διαδικασίας ανάπτυξης συστη¬ 
μάτων λογισμικού, από την ανάλυση απαιτήσεων και 
τον σχεδίασμά μέχρι την ανάπτυξη και τη επαλήθευση. 
Ταυτόχρονα, στοχεύει στην πρακτική εξοικείωση των 
φοιτητών με τις παραπάνω έννοιες, μέσα από την εκτετα¬ 
μένη χρήση εργαλείων στο πλαίσιο του εργαστηριακού 
μέρους του μαθήματος. 

ΠΜΣ-9: Οργάνωση και Διοίκηση Επιχειρήσεων 

Στόχος του μαθήματος είναι η εξοικείωση των φοιτητών 
με θέματα, εξελίξεις και προβληματισμούς στον ευρύτερο 
χώρο της διοίκησης επιχειρήσεων, μέσα από το πρίσμα 
των υποστηρικτικών πληροφοριακών συστημάτων. Το 
μάθημα επικεντρώνεται σε εμπειρίες από πραγματικά 
επιχειρησιακά περιβάλλοντα και λειτουργεί ως έμπνευ¬ 
ση για την καλύτερη ένταξη των πτυχιούχων στην αγορά 
εργασίας ως στελέχη, σύμβουλοι και νέοι επιχειρηματίες. 

Πιο συγκεκριμένα, το μάθημα περιλαμβάνει εννέα (9) 
ανεξάρτητες διαλέξεις και τρεις (3) μεγάλες ασκήσεις 
συνεργασίας που επικεντρώνονται στην κατανόηση 
του επιχειρησιακού περιβάλλοντος, τη σύλληψη μιας 
επιχειρηματικής ιδέας και την δημιουργία πλάνου επι¬ 
χειρηματικής δραστηριότητας. 

Μεταξύ άλλων, στόχος των ομαδικών ασκήσεων είναι 
η ένταξη των φοιτητών σε ένα πλαίσιο δουλειάς, όπου: 

• Δεν υπάρχει πλήρης έλεγχος των δυνατοτήτων, της 
διάθεσης και τελικά της απόδοσης μιας ομάδας, ο βαθ¬ 
μός είναι κοινός για τα μέλη της και εν τέλει ο καθένας 
καλείται να καθοδηγήσει τους υπολοίπους για να πετύχει 
τον προσωπικό του στόχο μέσα από τον ομαδικό στόχο. 

• Η παρουσίαση της δουλειάς παίζει σημαντικό ρόλο 
στην αποδοχή ή μη αποδοχή της. 

• Η 'εκφώνηση'του προβλήματος δεν είναι πάντα σα¬ 
φής και μονοσήμαντη, και η κατάστρωση'στρατηγικής' 
αντιμετώπισης του θέματος είναι βασική για την επίτευξη 
ενός μέτριου ή ενός καλού αποτελέσματος, δεδομένου 
ότι ποτέ δεν υπάρχει μια «τελείως απαράδεκτη» ή μια 
«απόλυτα άριστη» απάντηση. 

• Η πρωτοτυπία και η καινοτομία διαφοροποιούν και 
αμείβονται. 

ΠΜΣ-10: Πληροφοριακά Συστήματα Ιστού και Διαδί¬ 
κτυο των Πραγμάτων 

Το μάθημα στοχεύει να εξοικειώσει του φοιτητές με 
τις βασικές αρχές και αρχιτεκτονικές για την ανάπτυξη 
πληροφοριακών συστημάτων σύμφωνα με τις σύγχρο¬ 


νες τεχνολογικές τάσεις. Πιο συγκεκριμένα μετά την ολο¬ 
κλήρωση του μαθήματος οι φοιτητές θα πρέπει: 

• Να έχουν εξοικειωθεί με τις βασικές έννοιες και τα 
συστατικά στοιχεία της υπηρεσιοστρεφής (50Α) και της 
μοντελο-στρεφής (ΜϋΑ) αρχιτεκτονικής πληροφορια¬ 
κών συστημάτων. 

• Να είναι σε θέση να δημιουργήσουν 50ΑΡ και ΚΕ5Τ 
Ιλ/θά 5θΓνίεθ5 και να τα ενσωματώσουν σε εφαρμογές σε 
περιβάλλον παγκόσμιου ιστού. 

• Να είναι σε θέση να σχεδιάσουν και να συνθέσουν 
αρχιτεκτονικές 50Α για τις ανάγκες μια επιχείρησης/ 
οργανισμού. 

■ Να χρησιμοποιούν την ΜϋΑ για να εξασφαλίσουν 
τη διαλειτουργικότητα πληροφοριακών συστημάτων 
και να δημιουργούν μετασχηματισμούς μοντέλων με 
τη χρήση 0\/Τ. 

• Να γνωρίσουν τις βασικές αρχές και τα προβλήματα 
που πρέπει να αντιμετωπιστούν κατά τη σχεδίαση πλη¬ 
ροφοριακών συστημάτων. 

ΠΜΣ-11: Προγραμματισμός Εφαρμογών Τηλεματικής 

Ο συνδυασμός τεχνολογιών τηλεπικοινωνιών και πλη¬ 
ροφορικής αποτελεί σήμερα τη νόρμα στην ανάπτυξη 
εφαρμογών. Με βασικό όχημα τον παγκόσμιο ιστό και 
το διαδίκτυο, οι υπηρεσίες ανταλλάσουν δεδομένα χτί¬ 
ζοντας συνεργατικά περιβάλλοντα που προσθέτουν αξία 
σε παραδοσιακές εφαρμογές αλλά και παράγουν νέες. 

Στόχος του μαθήματος είναι να δώσει στους φοιτη¬ 
τές τις βασικές γνώσεις και πρακτική εμπειρία για να 
μπορέσουν να σχεδιάζουν και να αναπτύσσουν κινητές 
υπηρεσίες καθώς και υπηρεσίες ευφυών μεταφορών. Οι 
δυο αυτές κατηγορίες αποτελούν δύο από τα χαρακτη¬ 
ριστικότερα δείγματα εφαρμογών τηλεματικής τα οποία 
κερδίζουν έδαφος στην αγορά αλλά και στην έρευνα. Με 
το πέραςτου μαθήματος οι φοιτητές θα είναι σε θέση να 
υλοποιήσουν εφαρμογές σε κινητά λειτουργικά όπως το 
ΑηάΓοίά και να τις ολοκληρώσουν με εφαρμογές παγκό¬ 
σμιου ιστού, κατασκευάζοντας σύνθετες πλατφόρμες 
όπως των κοινωνικών δικτύων. Παράλληλα, θα μπορούν 
να αναπτύξουν μοντέλα ελέγχου κίνησης σε αστικά και 
μη περιβάλλοντα. 

ΠΜΣ-12: Διάχυτα και Ενσωματωμένα Συστήματα 

Το μεγαλύτερο πλήθος των υπολογιστικών συστη¬ 
μάτων που παράγονται σήμερα είναι ενσωματωμένα 
συστήματα. Τα ενσωματωμένα συστήματα, αν και δεν 
μπορεί να δοθεί ακριβής ορισμός, είναι συστήματα ει¬ 
δικού σκοπού με συγκεκριμένα χαρακτηριστικά που τα 
διαφοροποιούν από τα υπολογιστικά συστήματα γενικού 
σκοπού, όπως μικρό μέγεθος, χαμηλή κατανάλωση ισχύ¬ 
ος, χαμηλό κόστος κατασκευής αλλά και μεγάλη απόδο¬ 
ση για συγκεκριμένες εφαρμογές. Αφετέρου, είναι άμεσα 
συνδεδεμένα και με τα διάχυτα συστήματα, τα οποία 
έχουν ως βασικό χαρακτηριστικό τους της «αφάνεια», το 
να εξυπηρετούν δηλαδή τον χρήστη με την ελάχιστη δυ¬ 
νατή παρέμβαση από μέρους του. Να αντιλαμβάνονται 
τις ανάγκες του και το περιβάλλον, και με βάση αυτές τις 
πληροφορίες να προσαρμόζουν την λειτουργία τους. 

Το μάθημα των διάχυτων και ενσωματωμένων συστη¬ 
μάτων θα προσφέρει τις απαραίτητες γνώσεις, αφενός 
θεωρητικές για τη σχεδίαση τέτοιων αρχιτεκτονικών 

αλλά και πρακτικές για τον τρόπο προγραμματισμού 
τέτοιων συστημάτων. 

Παρουσιάζονται διάφορες αρχιτεκτονικές που χρησι¬ 
μοποιούνται ευρέως καθώς και συγκεκριμένα παραδείγ¬ 
ματα εφαρμογών στις οποίες η χρήση ενσωματωμένων 
συστημάτων είναι απαραίτητη. Επιπλέον, ιδιαίτερη έμ¬ 
φαση δίνεται στην κατηγορία των διάχυτων συστημά¬ 
των. Παρουσιάζονται αλγόριθμοι απόκτησης γνώσης 
της κατάστασης του περιβάλλοντος και του χρήστη, και 
μελετάται η αποδοτικότητά τους τόσο αναφορικά με 
καθυστερήσεις όσο και αναφορικά με την κατανάλωση 
ενέργειας. 

Τέλος, για την περίπτωση επαναπρογραμματιζόμενων 
αρχιτεκτονικών αναλύονται συγκεκριμένες γλώσσες πε¬ 
ριγραφής υλικού που παρουσιάζουν αυξημένο ερευνη¬ 
τικό αλλά και επιχειρηματικό ενδιαφέρον. 

ΠΜΣ-13: Συστήματα Διαχείρισης Μεγάλης Κλίμακας 

Οι σύγχρονες εφαρμογές στο διαδίκτυο έχουν δημι¬ 
ουργήσει την ανάγκη της καθημερινής διαχείρισης τε¬ 
ράστιων ποσοτήτων δεδομένων. Η επαναλαμβανόμενη 
εκτέλεση υπολογιστικών διεργασιών σε ποσότητες δε¬ 
δομένων που δεν χωρούν στην μνήμη, δεν είναι εύκολο 
να αντιμετωπιστεί με παραδοσιακές τεχνικές. 

Τ ο μάθημα προσφέρει στους σπουδαστές τις απαραί¬ 
τητες γνώσεις και δεξιότητες που απαιτούνται για την 
επίλυση προβλημάτων που αφορούν μεγάλου όγκου 
δεδομένων που δεν χωρούν στην μνήμη. Το μάθημα 
είναι χωρισμένο σε δύο μέρη. Στο πρώτο μέρος περι- 
γράφεται η αρχιτεκτονική σύγχρονων συστημάτων δι¬ 
αχείρισης μεγάλου όγκου δεδομένων και στο δεύτερο 
μέρος περιγράφονται αλγοριθμικές τεχνικές. 

Όλα τα παραδείγματα βασίζονται σε μελέτες περιπτώ¬ 
σεων με την χρήση εργαλείων ανοικτού κώδικα. 

ΠΜΣ-14: Δίκτυα Οπτικών Ινών 

Στόχος του μαθήματος είναι η εξοικείωση με τις τεχνο¬ 
λογίες οπτικής μετάδοσης της πληροφορίας. Τα βασικά 
μαθησιακά αποτελέσματα του μαθήματος είναι τα εξής: 

• Να εξοικειώσει τους φοιτητές με βασικές έννοιεςτων 
οπτικών επικοινωνιών. 

• Να προσφέρει μία εις βάθος ανάλυση των παραμέ¬ 
τρων των οπτικών ινών. 

■ Να εξοικειώσει τους φοιτητές με τα δομικά οπτικά 
στοιχεία και την επίδραση των παραμέτρων αυτών στις 
τηλεπικοινωνιακές ζεύξεις. 

• Να εξοικειώσει τους φοιτητές με τις βασικές αρχιτε¬ 
κτονικές οπτικών δικτύων στο δίκτυο κορμού και πρό¬ 
σβασης. 

■ Να προσφέρει μία συνεκτική εισαγωγή σε θέματα 
που άπτονται του ΡΤΤΗ. 

ΠΜΣ-15: Σχεδιασμός και Διαχείριση Δικτύων 

• Εξοικείωση των μεταπτυχιακών φοιτητών με τις σύγ¬ 
χρονες μεθοδολογίες και τεχνολογίες σχεδιασμού και 
διαχείρισης δικτύων, με παράλληλες περιπτωσιολογικές 
μελέτες εφαρμογής. 

■ Εμπλουτισμός γνώσεων μεταπτυχιακών φοιτητών 
πάνω στις αρχές της διαχείρισης δικτύων υπολογιστών, 
τις αρχιτεκτονικές, τα λειτουργικά και πληροφοριακά 
μοντέλα. 


ΠΜΣ-16:Τεχνοοικονομική Αποτίμηση Δικτύων Επικοι¬ 
νωνιών και Υπηρεσιών. 

• Να βοηθήσει του φοιτητές να αποκτήσουν την επο¬ 
πτική εικόνα μιας τεχνοοικονομικής ανάλυσης, παρου¬ 
σιάζοντας τις βασικές αρχές και τα στάδιά της, καθώς και 
χαρακτηριστικά παραδείγματα εφαρμογής. 

• Να παρουσιάσει τις οικονομικές έννοιες και τους δεί¬ 
κτες που αφορούν στις επενδύσεις 

• Να εξοικειώσει τους φοιτητές με τα βασικά χρηματο¬ 
πιστωτικά και οικονομικά μεγέθη αξιολόγησης και απο¬ 
τίμησης των επενδύσεων, καθώς και τις βασικές αρχές 
ανάλυσης κινδύνου και ρίσκου. 

■ Να περιγράφει τις σημαντικότερες μεθοδολογίες 
πρόβλεψης της ζήτησης και του ανταγωνισμού στην 
αγορά των τηλεπικοινωνιών και γενικότερα της υψη¬ 
λής τεχνολογίας. 

• Να παρουσιάσει αρχές και τις σημαντικότερες μεθο¬ 
δολογίες που εφαρμόζονται για την κοστολόγηση και 
τιμολόγηση προϊόντων και των υπηρεσιών. 

• Να παρουσιάσει τις βασικές αρχές κατάρτισης επιχει¬ 
ρηματικών σχεδίων (όυείηοεε ρίθπε) στην αγορά υψη¬ 
λής τεχνολογίας, και να δώσει τη δυνατότητα πρακτικής 
εφαρμογής τους. 

ΠΜΣ-17: Μάρκετινγκ Τεχνολογικών Υπηρεσιών και 
Προϊόντων 

Το μάθημα θα παρέχει στους φοιτητές το θεωρητικό 
και πρακτικό υπόβαθρο σχετικά με την αλληλεπίδραση 
της τεχνολογίας και του μάρκετινγκ. Οι βασικοί άξονες 
του μαθήματος είναι: 

Πως η έννοια και οι αρχέςτου Μάρκετινγκ εφαρμόζο¬ 
νται για νέα τεχνολογικά προϊόντα και υπηρεσίες. 

Πως η ψηφιακή τεχνολογία και οι νέες τεχνολογικές 
πλατφόρμες, όπως το ιντερνέτ, τα ασύρματα δίκτυα, η 
κινητή τηλεφωνία και τα μέσα κοινωνικής δικτύωσης 
διαμορφώνουν το σύγχρονο μάρκετινγκ. 

ΠΜΣ-18: Σχεδιασμός και διαχείριση έργων πληροφο¬ 
ρικής 

Το μάθημα αποσκοπεί στη μελέτη μεθοδολογιών και 
εργαλείων για το σχεδίασμά και τη διαχείριση έργων 
πληροφορικής από τη δημιουργία τεύχους προκήρυ¬ 
ξης μέχρι τον προγραμματισμό εκτέλεσης, έλεγχο και 
παρακολούθηση ανάπτυξης του έργου. Πιο συγκεκρι¬ 
μένα το μάθημα στοχεύει, να εφοδιάσει τους φοιτητές 
με βασικές γνώσεις: 

• Στην ανάπτυξη κύκλου ζωής ενός έργου πληροφο¬ 
ρικής. 

• Στη μελέτη μεθοδολογιών και εργαλείων για το σχε¬ 
δίασμά και τη διαχείριση έργων πληροφορικής. 

■ Στην αποτελεσματική διαχείριση παραδοτέων στη 
φάση ανάπτυξης και ελέγχου ποιότητας. 

■ Στην κατανόηση τεχνικών και μεθόδων με στόχο 
την αποτελεσματική και αποδοτική διαχείριση χρόνου, 
ΟΑΝΤΤ, ΡΕΚΤ και τεχνική κρίσιμης διαδρομής. 

■ Στην ανάλυση της διαδικασίας εκτίμησης κόστους 
έργων πληροφορικής. 

■ Στην κατανόηση μεθόδων και τεχνικών οργάνωση 
ομάδων εργασίας. 

• Στην ανάλυση τεχνικών διαχείρισης κινδύνων έργων 
πληροφορικής. 




68016 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5 789/21.12.2018 


• Στην χρήση εργαλείων λογισμικού διαχείρισης έργων 
πληροφορικής. 

ΠΜΣ-19: Στρατηγική και Οικονομική των Πληροφορια¬ 
κών Συστημάτων 

Το μάθημα μελετά διεπιστημονικά τα σύγχρονα Πλη¬ 
ροφοριακά Συστήματα και βασίζεται στη σύγχρονη 
διοίκηση και τη θεωρία της καινοτομίας, με βασικούς 
επιστημονικούς άξονες, τηνΤεχνολογία της Πληροφορι¬ 
κής,, την Επιστήμη των Υπηρεσιών και την Οργάνωση και 
Διοίκηση των Επιχειρήσεων. Στόχος αποτελεί η γνώση 
σε ζητήματα όπως ενδεικτικά: 

• διαμόρφωση στρατηγικής των ΠΣ 

• ενδοεπιχειρησιακά ΠΣ και επιχειρησιακή στρατηγική 

• ευθυγράμμιση επιχειρησιακών διαδικασιών και λει¬ 
τουργιών και ΠΣ 

■ διαδικασίες λήψεων επιχειρηματικών αποφάσεων 
βάσει ΠΣ 

• συστατικά κοινωνίας της πληροφορίας και της γνώ¬ 
σης 

ΠΜΣ-20: Ποσοτικές Μέθοδοι, Προσομοίωση και Λήψη 
Αποφάσεων 

Το μάθημα στοχεύει στην διδασκαλία βασικών με¬ 
θόδων και εργαλείων που υποβοηθούν τη διαδικασία 
λήψης αποφάσεων, με έμφαση στις εφαρμογές που σχε¬ 
τίζονται με τις επιχειρησιακές διαδικασίες και το χώρο 
της πληροφορικής και τηλεπικοινωνιών. Για το σκοπό 
αυτό παρέχεται το απαραίτητο θεωρητικό υπόβαθρο. 

ΠΜΣ-21: Μεθοδολογία Έρευνας, Τεχνολογίες και Εφαρ¬ 
μογές Πληροφορικής και Τηλεματικής 

Το σεμινάριο θα περιλαμβάνει τρεις ενότητες: 

• μία σειρά διαλέξεων (20 ώρες) που θα αφορούν στη 
Μεθοδολογία της Έρευνας, 

• μία σειρά διαλέξεων (15 ώρες) σε εφαρμογές Πληρο¬ 
φορικής και Τηλεματικής από ειδικούς με εμπειρία στο 
χώρο των επιχειρήσεων, 

• μία σειρά διαλέξεων (25 ώρες) σε προηγμένα θέματα 
έρευνας από αναγνωρισμένους Έλληνες και ξένους ερευ¬ 
νητές (1 για κάθε κατεύθυνση). Ο πρωταρχικός στόχος 
του Σεμιναρίου αυτού είναι αφενός μεν η εμβάθυνση 
στη δομή και σε ζητήματα μεθοδολογίας της έρευνας, 
αφετέρου δε η παρουσίαση εφαρμογών Πληροφορικής 
και Τηλεματικής στο χώρο των επιχειρήσεων καθώς και 
καινοτόμων ερευνών. 

ΠΜΣ-22: Διπλωματική Εργασία 

Για κάθε μεταπτυχιακό φοιτητή ορίζεται από την Σ.Τ., 
μετά από πρόταση της Σ.Ε. του Π.Μ.Σ. και αφού ληφθεί 
υπόψη η γνώμη του φοιτητή, ο επιβλέπων Καθηγητής 
της Διπλωματικής Εργασίας, στον οποίο θα πρέπει να 
έχει ανατεθεί διδασκαλία μαθήματος στο Π.Μ.Σ.. Με ει¬ 
σήγηση του Επιβλέποντος Καθηγητή ορίζονται από την 
Σ.Τ. το θέμα και τα άλλα δύο μέλη της τριμελούς επιτρο¬ 
πής του φοιτητή που μπορεί να είναι ί) μέλη Δ.Ε.Π. του 
Τμήματος Πληροφορικής καιΤηλεματικής ή άλλωνΤμη- 
μάτων του Χαροκοπείου Πανεπιστημίου, ϋ) μέλη Δ.Ε.Π. 
ή Ε.Π. άλλων τμημάτων της ημεδαπής ή της αλλοδαπής, 
ίίί) ερευνητές των βαθμιδών Α', Β' ή Γ' αναγνωρισμέ¬ 
νων Ερευνητικών Κέντρων ή Ιδρυμάτων της ημεδαπής 
ή της αλλοδαπής, εφόσον είναι κάτοχοι Δ.Δ. και διαθέ¬ 
τουν αναγνωρισμένο επιστημονικό έργο. Ο τίτλος της 


εργασίας και ο επιβλέπων Καθηγητής δηλώνεται στη 
Γραμματεία σε έντυπο το οποίο συνυπογράφουν ο φοι¬ 
τητής και ο επιβλέπων Καθηγητής.ΤοΤμήμα ενθαρρύνει 
την ανάληψη και εκπόνηση Διπλωματικών Εργασιών οι 
οποίες αποτελούν πρωτότυπες ερευνητικές εργασίες. 
Τέλος, το Τμήμα αναμένει ότι η Διπλωματική Εργασία 
θα οδηγήσει στην παραγωγή αποτελεσμάτων όπως ο 
πηγαίος κώδικας, διαδικασίες, μοντέλα, αλγόριθμοι, κ.α. 
(εφεξής "παράγωγα") ως αποτέλεσμα εκτέλεσης πειρα¬ 
μάτων ή υλοποίησης συστημάτων από το φοιτητή. 

ΠΜΣ-23: Σύγχρονες Αρχιτεκτονικές Υπολογιστικών 
Συστημάτων 

Η αρχιτεκτονική ενός υπολογιστικού συστήματος είναι 
η βάση πάνω στην οποία στηρίζεται όλο το οικοδόμημα 
του λογισμικού. Οι σύγχρονες αρχιτεκτονικές των υπο¬ 
λογιστικών συστημάτων έχουν μεταβεί από την παρα¬ 
δοσιακή ακολουθιακή εκτέλεση εντολών σε ένα μόνο 
επεξεργαστή στην εκτέλεση σεπολυεπεξεργαστές, ιδίως 
πολυπύρηνους. Επιπλέον, προηγμένες αρχιτεκτονικές 
επιτρέπουν την πολύπλοκη διασύνδεση πολλαπλών 
υπολογιστικών συστημάτων προκειμένου να ανταπε- 
ξέλθουν σε απαιτητικές εφαρμογές ή να προσφέρουν 
υπηρεσίες νέφους (ςΙουά ςοιηρυΐίης). Οι επιλογές δια¬ 
σύνδεσης τόσο στο εσωτερικό κάθε συστήματος όσο και 
μεταξύ των συστημάτων διαδραματίζουν καθοριστικό 
ρόλο στη συνολική απόδοση.Το μάθημα των Σύγχρονων 
Αρχιτεκτονικών Υπολογιστικών Συστημάτων προσφέρει 
στους σπουδαστές τις απαραίτητες γνώσεις και δεξιότη¬ 
τες που απαιτούνται ώστε να είναι σε θέση ξεκινώντας 
από την αρχιτεκτονική στο εσωτερικό του υπολογιστή 
να χτίζουν σταδιακά ένα δίκτυο διασυνδεδεμένων υπο¬ 
λογιστικών συστημάτων, το οποίο να μπορεί να χρησι¬ 
μοποιηθεί ως κέντρο δεδομένων (03ΐ3 ςοηΐθΓ) ή και να 
προσφέρει υπηρεσίες νέφους (ςΙουά). 

ΠΜΣ-24: Δίκαιο της Πληροφορίας 

Σκοπός του μαθήματος είναι να προσφέρει στις φοι¬ 
τήτριες και τους φοιτητές τη δυνατότητα: 

• Να αποκτήσουν εποπτεία των νομικών ζητημάτων 
που τίθενται σε σχέση μετιςΤΠΕ και τις εφαρμογές τους 
και να γνωρίσουν τους βασικούς ρυθμιστικούς κανόνες 
και αρχές που συγκροτούν το κανονιστικό πλαίσιο. 

• Να εντοπίζουν τα βασικά ζητήματα δικαίου που σχετί¬ 
ζονται με ένα πληροφοριακό σύστημα ώστε να συμβάλ¬ 
λουν στην αντιμετώπιση τυχόν προβλημάτων και στην 
αναζήτηση εφαρμογών και λύσεων που είναι σύμφωνες 
με το κανονιστικό πλαίσιο. 

• Να κατανοήσουν τη σχέση ΤΠΕ και κανονιστικού πλαι¬ 
σίου και να εντοπίζουν αδυναμίες και ελλείψεις ώστε να 
είναι σε θέση να προτείνουν εναλλακτικές λύσεις. 

• Να εντάξουν τις γνώσεις που αποκομίζουν από τον 
βασικό κορμό των σπουδών τους στιςΤΠΕ σε ένα ευρύ¬ 
τερο κοινωνικό, οικονομικό και θεσμικό πλαίσιο ώστε 
να αποκτήσουν μία σφαιρική θεώρηση των ζητημάτων 
που καλούνται να αντιμετωπίσουν 

ΠΜΣ-25: Δορυφορικά Δίκτυα 

Το μάθημα αποτελεί ένα εισαγωγικό μάθημα στις σύγ¬ 
χρονες έννοιες των Δορυφορικών Επικοινωνιών. 

Ή ύλη του μαθήματος στοχεύει στην εξοικείωση των 
φοιτητών με τα σύγχρονα πρότυπα και ειδικότερα: 

• Να παρέχει στους μεταπτυχιακούς φοιτητές τις 
απαραίτητες γνώσεις για τη μελέτη και το σχεδίασμά 
αποτελεσματικών και ευέλικτων φυσικών επιπέδων για 
ευρυζωνικές συνδέσεις κινητών και σταθερών δορυφο¬ 
ρικών ζεύξεων. 

• Να εξοικειώσει τους φοιτητές με βασικές έννοιες των 
δορυφορικών επικοινωνιών. 

• Να προσφέρει μία συνεκτική παρουσίαση των δο¬ 
μικών στοιχείων των δορυφορικών τηλεπικοινωνιακών 
συστημάτων. 

• Να παρουσιάσει σύγχρονα πρότυπα για επικοινωνία 
μέσω δορυφόρου, τόσο για σταθερά όσο και για κινητά 
τερματικά. Με την επιτυχή ολοκλήρωση του μαθήματος 
ο φοιτητής/τρια θα είναι σε θέση να: 

• Έχει κατανοήσει τα βασικά και κρίσιμα χαρακτηρι¬ 
στικά του φυσικού επιπέδου των κινητών και σταθερών 
δορυφορικών ζεύξεων. 

• Έχει γνώση της βασικής ορολογίας αλλά και των σύγ¬ 
χρονων τεχνικών που διαφοροποιούν τις δορυφορικές 
από τις επίγειες τηλεπικοινωνίες. 

• Είναι σε θέση να διαβάζει ένα σύγχρονο πρότυπο και 
να διακρίνει την απαραίτητη πληροφορία μέσα σε αυτό. 

■ Χρησιμοποιεί τις μεθοδολογίες διαχείρισης έργων 
για να προσδιορίσει βασικά στοιχεία όπως κρίσιμη δια¬ 
δρομή, εξαρτήσεις και ένα ρεαλιστικό χρονοδιάγραμμα. 

■ Αναλύει και υπολογίζει τα βασικά στοιχεία για την 
τροχιά ενός δορυφόρου. 

• Να μελετήσει και να παρουσιάσει μία τεχνολογία σε 
μια μελέτη περίπτωσης που περιλαμβάνει την σύνταξη 
ενός σύντομου τεχνικού κειμένου και μιας παρουσίασης 
σε κοινό. 

ΠΜΣ-26: Τεχνητή νοημοσύνη και εφαρμογές στον Ιστό 
των Πραγμάτων 

Το μάθημα ασχολείται με τις θεμελιώδεις έννοιες και 
αλγορίθμους της Τεχνητής Νοημοσύνης, Μηχανικής 
Μάθησης και Νευρωνικών Δικτύων πάνω από ένα δια- 
συνδεδεμένο ιστό αντικειμένων. Καλύπτει όλα τα στάδια 
από το σχεδίασμά της λύσης μέχρι την εκπαίδευση και 
αξιολόγηση των αλγορίθμων και παρουσιάζει χαρακτη¬ 
ριστικές εφαρμογές σε θέματα: αναγνώρισης σε κείμενα 
και εικόνες, εντοπισμού και χαρτογράφησης, αξιοποί¬ 
ησης δεδομένων αισθητήρων κ.λπ. Προετοιμάζει έτσι 
τους φοιτητές: 

• Να μοντελοποιούν προβλήματα αναζήτησης. 

■ Να αξιολογούν τους διαφόρους αλγορίθμους ανα¬ 
ζήτησης. 

• Να είναι εξοικειωμένοι με διάφορα εργαλεία αναπα¬ 
ράστασης γνώσης. 

• Να χρησιμοποιούν πλατφόρμες μηχανικής μάθησης 
και επίλυσης προβλημάτων (π.χ. πλατφόρμες ανάπτυξης 
έμπειρων συστημάτων, πλατφόρμες άθθρ ΙθΒΓηίης). 

• Να χειρίζονται δεδομένα από διαφορετικές πηγές, με 
διαφορετικές ανάγκες διαχείρισης (03ΐεΕι, ιηίαΌ-όβΙχή, 
ΓθΒΐ-ΐίιτίθ), γραμμογραφημένα και μη, κτλ για την εξα¬ 
γωγή γνώσης. 

ΠΜΣ-27: Προηγμένες εφαρμογές τηλεματικής 

Σκοπός του μαθήματος είναι οι φοιτητές να εξοικει¬ 
ωθούν με προηγμένες εφαρμογές τηλεματικής, εστι¬ 


άζοντας σε υπηρεσίες ηλεκτρονικού επιχειρείν, ηλε¬ 
κτρονικής διακυβέρνησης και τηλεϊατρικής. Το μάθημα 
εισαγάγει τους φοιτητές στα πρότυπα, τις τεχνολογίες, 
τους μηχανισμούς και το μεθοδολογικό πλαίσιο ανάπτυ¬ 
ξης. Συγκεκριμένες περιπτώσεις από τον επιχειρηματικό 
και ακαδημαϊκό κόσμο πρόκειται να μελετηθούν και να 
αναλυθούν στα πλαίσια του μαθήματος για την πρακτική 
εφαρμογή των προαναφερθέντων θεμάτων. 

ΠΜΣ-28: Νέες Τεχνολογίες, Καινοτομία και Επιχειρη¬ 
ματικότητα 

• Η κατανόηση της έννοιας και της σημασίας της επι¬ 
χειρηματικότητας και της καινοτομίας καθώς και του 
περιβάλλοντος μέσα στο οποίο αναπτύσσονται. 

• Η κατανόηση της συμβολής των νέων τεχνολογιών 
Πληροφορικής και Τηλεπικοινωνιών στην ανάληψη και- 
νοτόμας επιχειρηματικής πρωτοβουλίας. 

• Η ανάλυση της διαδικασίας της καινοτομίας και δη¬ 
μιουργικότητας. 

• Η κατανόηση των εναλλακτικών τύπων καινοτομίας, 
των μεθόδων προστασίας και 

• των μετρικών αποτίμησης της επιχειρηματικής της 
αξίας. 

• Η ανάλυση των σταδίων της επιχειρηματικής διαδι¬ 
κασίας: 

- σύλληψη επιχειρηματικής ιδέας, 

- διερεύνηση περιβάλλοντος, 

- ανάπτυξη επιχειρηματικού μοντέλου, 

- κατάρτιση επιχειρηματικού σχεδίου, 

- ανεύρεση πόρων, 

- διερεύνηση στρατηγικών εξόδου. 

■ Η κατανόηση των πηγών χρηματοδότησης σε όλα 
τα στάδια με έμφαση στα κεφάλαια επιχειρηματικού 
κινδύνου. 

• Η αναζήτηση, ανάλυση και σύνθεση πληροφοριών 
που προσδιορίζουν την ελκυστικότητα μιας αγοράς. 

■ Η χρήση εργαλείων ανάλυσης του εσωτερικού και 
εξωτερικού επιχειρησιακού περιβάλλοντος. 

• Η απόκτηση ικανότητας κατάρτισης ενός πλήρους 
επιχειρηματικού πλάνου για μια καινοτόμα επιχειρημα¬ 
τική δραστηριότητα. 

ΠΜΣ-29: Διαχείριση Επιχειρησιακών Διαδικασιών 

Οι στόχοι του μαθήματος περιλαμβάνουν την εξοι¬ 
κείωση των φοιτητών με τις βασικές έννοιες της διαχεί¬ 
ρισης των επιχειρησιακών διαδικασιών, την κατανόηση 
των πλεονεκτημάτων της μελέτης και αυτοματοποίησης 
τους στο πλαίσιο μια επιχείρησης, την αξιολόγηση της 
επίδρασης που μπορεί να έχει στην απόδοση, αποτελε- 
σματικότητα και επανασχεδίαση της λειτουργίας ενός 
οργανισμού, καθώς και την εξοικείωση με καθιερωμένες 
γλώσσες μοντελοποίησης, μελέτη και αυτοματοποίηση 
ΕΔ (όπως η ΒΡΜΝ και η ΒΡΕί). Στο εργαστήριο του μα¬ 
θήματος οι φοιτητές θα έχουν τη δυνατότητα να έρθουν 
σε επαφή με περιβάλλοντα ΒΡΜ5 και να ασχοληθούν 
με την μοντελοποίηση, μελέτη και αυτοματοποίηση ΕΔ. 

ΠΜΣ-30: Διαχείριση Συστημάτων Εφοδιαστικής αλυ¬ 
σίδας 

Ανάλυση των βασικών εννοιών και πρακτικών της επι- 
στήμηςτης Εφοδιαστικής Αλυσίδας, με έμφαση στην δι- 

αχείριση της πληροφορίας και γενικότερα την πληροφο¬ 
ριακή υποστήριξη των διαφόρων σχετικών διαδικασιών 
οι οποίες διασφαλίζουν την ομαλή ροή των προϊόντων 
από την παραγωγή έως την κατανάλωση. 

Το αναλυτικό περιεχόμενο των μαθημάτων (περιγρα¬ 
φή, φόρτος εργασίας, θείε) θα αναρτάται στην ιστοσελί¬ 
δα τουΤμήματος Πληροφορικής και Τηλεματικής. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2018 
Η Πρύτανης 
ΜΑΡΙΑ ΝΙΚΟΛΑΪΔΗ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ~ι :■ ,' Μ ΙΠ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























